CELEX: 32008R0826
Language: mt
Date: 2008-08-20 00:00:00
Title: Regolament tal-Kummissjoni (KE) Nru 826/2008 ta’ l- 20 ta’ Awwissu 2008 li jipprovdi regoli komuni għall-għotja ta’ għajnuna għall-ħażna privata ta’ ċerti prodotti agrikoli

21.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 223/3
            
         REGOLAMENT TAL-KUMMISSJONI (KE) Nru 826/2008
   ta’ l-20 ta’ Awwissu 2008
   li jipprovdi regoli komuni għall-għotja ta’ għajnuna għall-ħażna privata ta’ ċerti prodotti agrikoli
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikulari l-Artikolu 43(a), (d) u (j) flimkien ma’ l-Artikolu 4 tiegħu,
   Billi:
   
               (1)
            
            
               L-Artikolu 28 tar-Regolament (KE) Nru 1234/2007 jipprovdi li għandha tkun mogħtija għajnuna għall-ħażna privata ta’ butir u tal-ġobnijiet Grana Padano, Parmigiano Reggiano u Provolone.
            
         
               (2)
            
            
               L-Artikolu 31 tar-Regolament (KE) Nru 1234/2007 jipprovdi li għandha tingħata għajnuna għaz-zokkor abjad, żejt taż-żebbuġa, laħam tal-bhejjem ta’ l-ifrat adulti frisk jew imkessaħ, ġobon li jżomm fit-tul u ġobon magħmul mill-ħalib tan-nagħġa u/jew tal-mogħża, laħam tal-majjal, tan-nagħaġ jew tal-mogħoż.
            
         
               (3)
            
            
               Biex tkun implimentata l-iskema ta’ għajnuna f’waqtha, għandhom ikunu pprovduti regoli ddettaljati għall-applikazzjoni tar-Regolament (KE) Nru 1234/2007.
            
         
               (4)
            
            
               Bħalissa, il-possibilità li tkun mogħtija għajnuna għall-ħażna privata hija pprovduta mir-Regolament tal-Kunsill dwar l-organizzazzjoni komuni tas-swieq ta’ ċerti prodotti. Dawk ir-regolamenti ġew sostitwiti mir-Regolament (KE) Nru 1234/2007.
            
         
               (5)
            
            
               Biex ikunu simplifikati u titjieb l-effettività tal-mekkaniżmi ta’ amministrazzjoni u kontroll, għandhom ikunu pprovduti regoli komuni għall-implimentazzjoni ta’ l-iskema ta’ għajnuna għall-ħażna privata.
            
         
               (6)
            
            
               L-għajnuna għall-ħażna privata tal-prodotti msemmija fl-Artikolu 28 u 31 tar-Regolament (KE) Nru 1234/2007 għandha tkun jew stabbilita minn qabel jew deċiża permezz ta’ sejħa għall-offerti.
            
         
               (7)
            
            
               Skema ta’ għajnuna għall-ħażna privata tal-prodotti msemmija fl-Artikolu 28 tar-Regolament (KE) Nru 1234/2007 għandha tkun implimentata meta jintlaħqu l-kundizzjonijiet imsemmija f’dak ir-Regolament.
            
         
               (8)
            
            
               Skema ta’ għajnuna għall-ħażna privata tal-prodotti msemmija fl-Artikolu 31 tar-Regolament (KE) Nru 1234/2007 tista’ tkun implimentata meta jintlaħqu l-kundizzjonijiet imsemmija f’dak ir-Regolament.
            
         
               (9)
            
            
               Ir-ristrutturar ta’ l-industrija taz-zokkor fil-Komunità wasslet għal differenzazzjoni reġjonali, b’uħud mir-reġjuni b’zokkor zejjed, jew minħabba l-produzzjoni lokali jew minħabba l-importazzjoni, u oħrajn bin-nieqes. Fir-reġjuni fejn hemm iż-żejjed, il-prezzijiet fil-livell tal-produttur huma mistennija li jkollhom pressjoni l-isfel billi l-provvista lokali hija iktar mill-bżonn. Fir-reġjuni fejn hemm in-nieqes, il-prezzijiet fil-livell tal-produttur huma mistennija li jkunu iktar iebsa billi l-provvista ma tlaħħaqx mal-bżonn. It-tnaqqis fil-prezz f’ċerti Stati Membri mhux se jkun rifless fil-prezz medju Komunitarju u għalhekk għandha ssir dispożizzjoni biex jinfetħu sejħiet għall-offerti biss fl-Istati Membri fejn il-prezz medju nazzjonali huwa inqas mit-80 % tal-prezz ta’ referenza.
            
         
               (10)
            
            
               Bħala regola ġenerali, biex ikunu ffaċilitati l-amministrazzjoni u l-kontroll, l-għajnuna għall-ħażna privata għandha tingħata biss lill-operaturi stabbiliti u reġistrati għal-iskopijiet tal-VAT fil-Komunità.
            
         
               (11)
            
            
               Biex ikun ipprovdut kontroll effettiv tal-produzzjoni taż-żejt taż-żebbuġa u z-zokkor, l-operaturi eliġibbli għal għajnuna għall-ħażna privata għandhom jilħqu kundizzjonijiet addizzjonali.
            
         
               (12)
            
            
               Biex ikun żgurat li l-arranġamenti jistgħu ikunu segwiti sew, l-informazzjoni neċessarja biex ikun konkluż il-kuntratt tal-ħażna għandha tkun speċifikata fir-regolament preżenti kif ukoll l-obbligi tal-partijiet kontraenti.
            
         
               (13)
            
            
               Sabiex l-iskema ssir aktar effettiva, il-kuntratti għandhom juru kwantità minima ċerta, skond il-prodott kif xieraq, kif ukoll l-obbligi li għandhom jitwettqu mill-parti kontraenti, partikolarment dawk li jħallu lill-awtoritajiet kompetenti li jiċċekkjaw l-operazzjonijiet tal-ħażna jagħmlu spezzjoni effetiva tal-kundizzjonijiet tal-ħażna.
            
         
               (14)
            
            
               Meta l-għajnuna tkun deċiża permezz ta’ sejħa għall-offerti, l-offerti għandu jkollhom l-informazzjoni neċessarja biex ikunu valutati, u għandu jkun provdut għal komunikazzjonijiet bejn l-Istati Membri u l-Kummissjoni.
            
         
               (15)
            
            
               Fuq il-bażi ta’ l-offerti rċevuti, jista’ jiġi ffisat ammont massimu ta’ għajnuna. Madanakollu, jista’ jkun hemm sitwazzjonijet fuq is-suq li minħabba fihom l-offerti kolha rċevuti jkollhom ikunu miċħuda.
            
         
               (16)
            
            
               Il-ħażna tal-kwantità fil-kuntratt għall-perjodu miftiehem tikkonsisti f’wieħed mill-ħtiġiet primarji għall-għoti ta’l-għajnuna għall-ħażna privata. Sabiex titqies il-prattika kummerċjali u għal raġunijiet prattiċi, għandu jiġi permess marġini ta’ tolleranza rigward il-kwantità suġġetta għall-għajnuna.
            
         
               (17)
            
            
               Fil-każ ta’ għajnuna stabbilita minn qabel, minħabba l-karattru ta’ emerġenza ta’ ċerti miżuri ta’ ħażna privata minħabba ċirkustanzi ekonomiċi, jista’ jkun hemm bżonn garanzija biex tiggarantixxi s-serjetà ta’ l-applikazzjoni u biex tiżgura li dawk il-miżuri jkollhom l-effett mixtieq fuq is-suq. Il-garanzija relatata mas-sejħa għall-offerti għandha tiżgura li l-kwantitajiet offerti u possibilment aċċettati huma maħżuna skond il-kundizzjonijiet stabbiliti f’dan ir-Regolament. Għalhekk, għandhom ikunu adottati dispożizzjonijiet għar-rilaxx u s-sekwestru tal-garanzija pprovduta skond ir-Regolament tal-Kummissjoni (KEE) Nru 2220/85 tat-22 ta’ Lulju 1985 li jistabbilixxi regoli komuni dettaljati għall-applikazzjoni tas-sistema ta’ garanziji għall-prodotti agrikoli (2).
            
         
               (18)
            
            
               Biex ikun żgurat li l-ħażna tkun amministrata sew, huwa xieraq li jkunu addottati dispożizzjonijiet biex jitnaqqas l-ammont ta’ għajnuna li għandha titħallas meta l-kwantità maħżuna waqt il-perjodu ta’ ħażna miftiehem huwa inqas mill-kwantità fil-kuntratt u meta l-perjodu ta’ ħażna mhux osservat kompletament.
            
         
               (19)
            
            
               Fid-dawl tas-sitwazzjoni fis-suq u l-iżviluppi fis-suq jista’ jkun xieraq li l-partijiet kuntraenti jintalbu jallokaw il-ħażniet tagħhom għall-esportazzjoni mill-mument li jitqegħdu fil-ħażna.
            
         
               (20)
            
            
               Meta l-ammont ta’ għajnuna għall-ħażna privata huwa stabbilita minn qabel għal ċerti prodotti tal-laħam, ir-regoli attwali jipprovdu għal perjodu ta’ riflessjoni biex tkun tista’ tkun valutata s-sitwazzjoni fis-suq qabel ikunu notifikati d-deċiżjonijiet dwar l-applikazzjonijiet għall-għajnuna. Barra minn hekk, meta xieraq, għandhom isiru disposizzjonijiet għal miżuri speċjali li japplikaw b’mod partikolari għall-applikazzjonijiet pendenti. Dawn il-miżuri speċjali iservu biex ikun evitat l-użu eċċessiv jew spekulattiv ta’ l-iskema tal-ħażna privata. Dawn il-miżuri għandhom bżonn azzjoni rapida u l-Kummissjoni għandha tingħata l-poter li taġixxi mingħajr l-għajnuna tal-kumitat ta’ amministrazzjoni u li tieħu l-miżuri kollha neċessarji mingħajr dewmien. Dawn il-miżuri speċjali għadhom fis-seħħ għall-laħam taċ-ċanga, laħam tal-majjal u laħam tan-nagħaġ u mogħoż. Biex ikun żgurat li l-iskema għall-ħażna privata għal dawn il-prodotti taħdem sew, hemm bżonn li jibqgħu fis-seħħ il-proċeduri attwali li jittieħdu miżuri kif huma diġà stabbiliti mingħajr tibdil sostanzjali.
            
         
               (21)
            
            
               Hemm bżonn indikazzjoni tal-kundizzjonijiet fejn jista’ jkun mogħti ħlas minn qabel, l-aġġustament ta’ l-għajnuna fil-każi fejn il-kwantità kuntrattwali mhix rispettati bis-sħiħ, il-kontrolli dwar il-konformità ma’ l-intitolament għall-għajnuna, il-pieni possibbli u l-informazzjoni li għandha tkun innotifikata lill-Kummissjoni mill-Istati Membri.
            
         
               (22)
            
            
               Għandhom jinħolqu wkoll regoli dettaljati dwar id-dokumentazzjoni, il-kontijiet, l-frekwenza u n-natura tal-kontrolli.
            
         
               (23)
            
            
               Għandhom jittieħdu passi xierqa sabiex jipprevjenu u jippenalizzaw l-irregolaritajiet u l-frodi. Għal din ir-raġuni, il-partijiet kuntraenti li jinstabu li għamlu dikjarazzjonijet foloz għandhom ikunu esklużi mill-iskema ta’ għajnuna għall-ħażna privata għal sena.
            
         
               (24)
            
            
               Dan ir-Regolament jinkorpora ċerti dispożizzjonijiet dwar il-ħażna privata li jinsabu fir-Regolament tal-Kummissjoni (KE) Nru 562/2005 tal-5 ta’ April 2005 li jistabbilixxu regoli għall-implimentazzjoni tar-Regolament tal-Kunsill (KE) Nru 1255/1999 rigward il-komunikazzjoni bejn l-Istati Membri u l-Kummissjoni fis-settur tal-ħalib u l-prodotti tal-ħalib (3), (KE) Nru 952/2006 tad-29 ta’ Ġunju 2006 li jistabbilixxu regoli dettaljati għall-applikazzjoni tar-Regolament tal-Kunsill (KE) Nru 318/2006 rigward l-amministrazzjoni tas-suq Komunitarju taz-zokkor u s-sistema tal-kwota (4), u (KE) Nru 105/2008 tal-5 ta’ Frar 2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1255/1999 rigward l-intervent fuq is-suq tal-butir (5). Għaldaqstant, dawn id-dispożizzjonijiet għandhom ikunu mħassra u dawn ir-Regolamenti għandhom ikunu emendati.
            
         
               (25)
            
            
               Minbarra hekk, dan ir-Regolament jinkorpora d-dispożizzjonijet dwar il-ħażna privata tar-Regolamenti li ġejjin, li għandhom ikunu imħassra jew mibdula b’Regolament ġdid.
               
                           —
                        
                        
                           Ir-Regolament tal-Kummissjoni (KEE) Nru 3444/90 tas-27 ta’ Novembru 1990 li jistabbilixxi regoli dettaljati għall-għoti ta’ l-għajnuna għall-ħażna privata tal-laħam tal-majjal (6);
                        
                     
                           —
                        
                        
                           Ir-Regolament tal-Kummissjoni (KEE) Nru 2659/94 tal-31 ta’ Ottubru 1994 dwar regoli dettaljati għall-konċessjoni ta’ ħażna privata għall-ġobon Grana Padano, Parmiggiano-Reggiano u Provolone (7);
                        
                     
                           —
                        
                        
                           Ir-Regolament tal-Kummissjoni (KEE) Nru 907/2000 tat-2 ta’ Mejju 2000 li jistabbilixxi regoli dettaljati sabiex jiġi applikat ir-Regolament tal-Kunsill (KE) Nru 1254/1999 rigward l-għajnuna għall-ħażna privata fis-settur tal-laħam taċ-ċanga u tal-vitella (8);
                        
                     
                           —
                        
                        
                           Ir-Regolament tal-Kummissjoni (KE) Nru 2153/2005 tat-23 ta’ Diċembru 2005 dwar l-iskema ta’ għajnuna għall-ħażna privata taż-żejt taż-żebbuġa (9);
                        
                     
                           —
                        
                        
                           Ir-Regolament tal-Kummissjoni (KE) Nru 6/2008 ta’ l-4 ta’ Jannar 2008 li jistabbilixxi regoli dettaljati għall-għoti ta’ l-għajnuna għall-ħażna privata tal-laħam tan-nagħaġ u tal-mogħoż (10);
                        
                     
                           —
                        
                        
                           Ir-Regolament tal-Kummissjoni (KE) Nru 85/2008 tat-30 ta’ Jannar 2008 dwar kundizzjonijiet speċjali għall-għoti ta’ għajnuna għal ħażna privata ta’ laħam tan-nagħaġ u tal-mogħoż (11);
                        
                     
                           —
                        
                        
                           Ir-Regolament tal-Kummissjoni (KE) Nru 414/2008 tat-8 ta’ Mejju 2008 li jistabbilixxi regoli dettaljati għat-tħaddim tar-Regolament tal-Kunsill (KE) Nru 1255/1999 dwar l-għoti ta’ għajnuna finanzjarja għall-ħażniet privati ta’ xi ġobon fiż-żmien tal-ħażniet 2008/2009 (12).
                        
                     
         
               (26)
            
            
               Il-miżuri pprovduti f’dan ir-Regolament huma skond l-opinjoni tal-kumitat ta’ ġestjoni għall-organizzazzjoni komuni tas-swieq agrikoli,
            
         ADOTTAT DAN IR-REGOLAMENT:
   KAPITOLU I
   Dispożizzjonijiet Introduttorji
   Taqsima 1
   Ambitu u regoli ġenerali għall-għotja ta’ għajnuna għall-ħażna privata
   Artikolu 1
   L-ambitu u d-definizzjoni
   1.   Dan ir-Regolament jistabbilixxi regoli komuni għall-għotja ta’ l-għajnuna għall-ħażna privata għall-prodotti msemmija fl-Artikoli 28 u 31 tar-Regolament (KE) Nru 1254/2007.
   Dan għandu japplika mingħajr preġudizzju għad-dispożizzjonijiet speċifiċi stabbiliti fir-Regolamenti tal-Kummissjoni li jew issir sejħa għall-offerti jew l-għajnuna għall-ħażna privata tkun stabbilita minn qabel.
   2.   Għall-iskopijiet ta’ dan ir-Regolament “l-awtoritajiet kompetenti ta’ l-Istati Membri” għandhom ifissru d-dipartimenti jew il-korpi akkreditati mill-Istati Membri bħala aġenziji ta’ ħlas li jilħqu l-kundizzjonijiet stabbiliti fl-Artikolu 6 tar-Regolament tal-Kunsill (KE) Nru 1290/2005 (13).
   Artikolu 2
   Eliġibbiltà tal-prodotti
   1.   Biex jikkwalifikaw għall-għajnuna għall-ħażna privata, minbarra l-ħtiġijiet stabbiliti fir-Regolament (KE) Nru 1234/2007, il-prodotti għandhom jissodisfaw il-ħtiġijiet msemmija fl-Anness I ta’ dan ir-Regolament.
   2.   Il-butir maħżun fi Stat Membru differenti mill-Istat Membru fejn kien prodott, għandu jissodisfa wkoll il-ħtiġijiet addizzjonali stabbiliti fl-Anness II ta’ dan ir-Regolament.
   Artikolu 3
   Kondizzjonijiet ta’ għotjata’ għajnuna għaz-zokkor abjad
   1.   Id-deċiżjoni li tingħata għajnuna għall-ħażna privata ta’ zokkor abjad tista’ tittiehed fejn jintlaħqu l-kundizzjonijiet li ġejjin:
   
               (a)
            
            
               Il-prezz Komunitarju medju għaz-zokkor abjad reġistrat fis-sistema ta’ reġistru tal-prezzijiet huwa inqas mill-85 % tal-prezz ta’ referenza;
            
         
               (b)
            
            
               il-prezzijiet medji reġistrati għaz-zokkor abjad probabilment jibqgħu f’dak il-livell jew jonqsu f’xahrejn fuq il-bazi tas-sitwazzjoni tas-suq, meta jkunu meħuda f’kunsiderazzjoni l-effetti tal-mekkanismi tal-ġestjoni tas-suq mistennija u prinċiparjament l-irtirar.
            
         Suġġett għall-kriterji stabbiliti fl-ewwel subparagrafu, l-għotja ta’ għajnuna għall-ħażna privata tista’ tkun limitata għall-Istati Membri fejn il-prezz medju taz-zokkor abjad reġistrat fis-sistema tar-reġistru tal-prezzijiet huwa inqas mit-80 % tal-prezz ta’ referenza. L-għajnuna għandha tkun mogħtija għaz-zokkor maħżun jew li għandu jkun maħżun mill-produtturi taz-zokkor f’dawn l-Istati Membri.
   2.   Il-ħażna privata taz-zokkor abjad tista’ ssir fil-perjodu bejn l-1 ta’ Novembru sat-30 ta’ Ġunju tas-sena tas-suq li fiha tingħata l-għajnuna.
   Artikolu 4
   Kondizzjonijiet għal għotja ta’ għajnuna għaż-żejt taż-żebbuġa
   Għall-iskopijiet ta’ l-applikazzjoni ta’ l-Artikolu 33 tar-Regolament (KE) Nru 1234/2007, il-prezz medju għandu jkun reġistrat fuq is-suq għal perjodu ta’ mill-inqas ġimgħatejn.
   Regoli dettaljati dwar ir-rappurtaġġ tad-data mill-Istati Membri lill-Kummissjoni huma stabbiliti fil-Parti A ta’ l-Anness III ta’ dan ir-Regolament.
   Artikolu 5
   Kondizzjonijiet għal għotja ta’ għajnuna għaċ-ċanga
   Għajnuna għall-ħażna privata tista’ tiġi deċiża meta l-prezz medju tas-suq Komunitarju għall-karkassi tal-bhejjem ta’ l-ifrat adulti maskili espressi bħala tal-grad R3, ikkalkolat skond il-Parti B ta’ l-Anness III, jiġi rreġistrat għal dak ta’ EUR 2 291 għal kull tunnellata metrika, jew inqas.
   Taqsima 2
   Regoli ġenerali biex tkun stabbilita l-għajnuna għall-ħażna privata
   Artikolu 6
   Proċedura biex tkun stabbilita l-għajnuna
   Biex ikun stabbilit l-ammont ta’ għajnuna għall-ħażna privata tal-prodotti msemmija fl-Artikoli 28 u 31 tar-Regolament (KE) Nru 1234/2007, il-Kummissjoni għandha tagħmel sejħa għall-offerti għal perjodu limitat f’konformità ma’ l-Artikolu 9 ta’ dan ir-Regolament jew tistabbilixxi l-għajnuna minn qabel f’konformità ma’ l-Artikolu 16 ta’ dan ir-Regolament.
   Artikolu 7
   Offerti u applikazzjonijiet għall-għajnuna għall-ħażna privata
   1.   Operatur li qiegħed ifittex l-għajnuna jista’ jew jitfa’ offerta skond l-Artikolu (9)(1), jew jagħmel applikazzjoni skond l-Artikolu 16(1) ma’ l-awtoritajiet kompetenti ta’ l-Istati Membri fejn il-prodotti huma maħżuna jew għandhom ikunu maħżuna.
   2.   Fis-setturi fejn l-iskema ta’ ħażna hija miftuħa biss għal reġjun wieħed jew numru ta’ reġjuni jew Stati Membri, l-offerti jew l-applikazzjonijiet jistgħu isiru f’dawk ir-reġjuni jew Stati Membri biss.
   3.   L-offerti jew l-applikazzjonijiet għall-għajnuna għall-ħażna privata tal-butir mielaħ jew mingħajr melħ, u ġobon, għandhom jirrigwardaw ukoll il-prodotti li diġà ġew maħżuna.
   4.   L-offerti jew l-applikazzjonijiet għall-għajnuna għall-ħażna privata tal-laħam frisk jew imkessaħ ta’ l-annimali ta’ l-ifrat, il-ħnieżer, in-nagħaġ, il-mogħoż u ż-żejt taż-żebbuġa, għandhom jirrigwardaw l-kwantitajiet ta’ dawk il-prodotti li għadhom ma n.
   5.   L-offerti jew l-applikazzjonijiet għall-għajnuna għall-ħażna privata taz-zokkor għandhom jirrigwardaw iz-zokkor li huwa diġà maħżun jew għad irid ikunu maħżun.
   Artikolu 8
   Kundizzjonijiet relatati ma’ l-eliġibilltà ta’ l-operaturi
   1.   L-operaturi li japplikaw jew li jitfgħu offerta għall-għajnuna għall-ħażna privata għandhom ikunu dawk stabbiliti u reġistrati għal-iskopijiet tal-VAT fil-Komunità.
   2.   Fil-każ taż-żejt taż-żebbuġa, l-operaturi li japplikaw jew li jitfgħu offerta għall-għajnuna għall-ħażna privata għandhom jissodisfaw il-kundizzjonijiet stabbiliti fil-paragrafu 1 u kull rekwiżit addizzjonali stabbilit fl-Anness IV.
   3.   Fil-każ taż-żokkor, l-operaturi li japplikaw jew li jitfgħu offerta għall-għajnuna għall-ħażna privata għandhom jissodisfaw il-kundizzjonijiet stabbiliti fil-paragrafu 1 u għandhom ikunu produtturi taz-zokkor kif imsemmi fil punt (a) ta’ l-Artikolu 7(1) tar-Regolament (KE) Nru 952/2006.
   KAPITOLU II
   Għajnuna mogħtija permezz ta’ sejħa għall-offerti
   Artikolu 9
   Il-ftuħ tal-proċedura ta’ l-offerti
   1.   Sejħa għall-offerti għandha tinfetaħ skond il-proċedura msemmija fl-Artikolu 195(2) tar-Regolament (KE) Nru 1234/2007 bħala Regolament, minn hawn ‘il quddiem imsejħa “Regolament tal-ftuħ tas-sejħa għall-offerti”.
   2.   Ir-Regolament tal-ftuħ tas-sejħa għall-offerti jista’ jkun fih l-informazzjoni li ġejja:
   
               (a)
            
            
               il-prodotti koperti bil-kodiċi CN relevanti tagħhom, fejn applikabbli;
            
         
               (b)
            
            
               l-unità ta’ miżura tal-kwantitajiet (lottijiet, gruppi, btieti/fosos);
            
         
               (c)
            
            
               il-perjodu kopert (“perjodu ta’ l-offerti”) u is-subperjodi differenti ta’ meta tista’ tintefa l-offerta;
            
         
               (d)
            
            
               il-ħinijiet tal-ftuħ u tal-għeluq li fihom l-offerti jistgħu ikunu mitfugħa;
            
         
               (e)
            
            
               il-perjodu ta’ ħażna minimu u massimu;
            
         
               (f)
            
            
               il-kwantità globali koperta mis-sejħa għall-offerti, fejn hi neċessarja;
            
         
               (g)
            
            
               il-kwantità minima li kull offerta jeħtieġ li tkun tipprovdi dwarha;
            
         
               (h)
            
            
               l-ammont tal-garanzija għal kull unità;
            
         
               (i)
            
            
               il-perjodu tat-tqegħid fil-ħażna u ta’ tneħħija mill-ħażna;
            
         
               (j)
            
            
               l-ispeċifikazzjonijiet li għandhom jidhru fuq il-pakketti.
            
         3.   Ta’ l-inqas sitt ijiem għandhom jgħaddu bejn li jidħol fis-seħħ ir-Regolament tal-ftuħ tas-sejħa għall-offerti u l-ewwel ġurnata li jistgħu ikunu mitfugħa l-offerti.
   Artikolu 10
   It-tressiq ta’ l-offerti
   1.   L-offerti għadhom ikunu mitfugħa bil-metodu li l-Istat Membru kkonċernat jagħmel għad-dispożizzjoni ta’ l-operaturi.
   L-awtoritajiet kompetenti ta’ l-Istati Membri jistgħu jitolbu li l-offerti elettroniċi jkunu akkompanjati minn firma elettronika minn qabel fit-tifsira ta’ l-Artikolu 2, punt (2) tad-Direttiva 1999/93/KE tal-Parlament Ewropew u tal-Kunsill (14) jew b’firma elettronika li toffri assigurazzjonijiet ekwivalenti rigward il-funzjonalitajiet attribwiti lill-firma billi tapplika l-istess regoli u kundizzjonijet bħal dawk imfissra fid-dispożizzjonijiet tal-Kummissjoni dwar id-dokumenti elettroniċi u diġitalizzati, stabbiliti mid-Deċiżjoni tal-Kummissjoni 2004/563/KE, Euratom (15), u r-regoli ta’ l-implimentazzjoni tagħha.
   2.   L-offerta għandha tkun valida jekk dawn il-kundizzjonijiet li ġejjin jintleħqu.
   
               (a)
            
            
               tindika referenza għar-Regolament tal-ftuħ tas-sejħa għall-offerti u d-data ta’ skadenza għas-subperjodu tat-tressiq ta’ offerti;
            
         
               (b)
            
            
               tindika id-data ta’ identifikazzjoni ta’ l-offerent: l-isem, l-indirizz u n-numru tar-reġistrazzjoni VAT;
            
         
               (c)
            
            
               jindikaw l-prodott bil-kodiċi CN relevanti tiegħu, fejn applikabbli;
            
         
               (d)
            
            
               tindika il-perjodu ta’ ħażna, fejn neċessarju;
            
         
               (e)
            
            
               tindika l-kwantità tal-prodotti koperti mill-offerta;
            
         
               (f)
            
            
               fejn il-prodotti huma diġà maħżuna, tindika l-isem u l-indirizz tal-post tal-ħażna, in-numru tal-lott/grupp/bettija/fossa tal-ħażna u fejn xieraq in-numru ta’ approvazzjoni li jidentifika l-fabbrika;
            
         
               (g)
            
            
               tindika l-ammont ta’ għajnuna offerta għal kull unità u kull ġurnata f’Ewros u ċentesimi minbarra l-VAT;
            
         
               (h)
            
            
               l-offerent għamel garanzija qabel spiċċa is-subperjodu ta’ tressiq, skond id-dispożizzjonijiet tat-Titlu III tar-Regolament (KEE) Nru 2220/85, u pprovda prova tagħha fl-istess perjodu;
            
         
               (i)
            
            
               ma tinkludix kundizzjonijiet addizzjonali magħmula minn l-offerent ħlief dawk stabbiliti f’dan ir-Regolament u fir-Regolament tal-ftuħ tas-sejħa għall-offerti;
            
         
               (j)
            
            
               tkun fil-lingwa uffiċjali jew f’waħda mil-lingwi uffiċjali ta’ l-Istat Membru fejn l-offerta tkun mitfugħa.
            
         3.   L-offerti ma jistgħux ikunu irtirati jew emendati wara t-tressiq.
   Artikolu 11
   Eżaminazzjoni ta’ l-offerti
   1.   L-awtoritajiet kompetenti ta’ l-Istati Membri għandhom jiddeċiedu dwar il-validità ta’ l-offerti fuq il-bażi tal-kundizzjonijiet stabbiliti fl-Artiklu 10(2).
   2.   Il-persuni awtorizzati li jirċievu u jeżaminaw l-offerti għandhom ikunu obbligati li ma jiżvelaw ebda partikolaritajiet relatati magħhom lil xi persuna mhux awtorizzata.
   3.   Fejn l-awtoritajiet kompetenti ta’ l-Istati Membri jiddeċiedu li offerta mhix valida, dawn għandhom jinfurmaw lill-offerent.
   Artikolu 12
   Notifika ta’ l-offerti lill-Kummissjoni
   1.   L-offerti validi kollha għandhom ikunu notifikati lill-Kummissjoni mill-awtoritajiet kompetenti ta’ l-Istati Membri.
   2.   In-notifiki għandhom ikollhom id-data msemmija fl-Artikolu 10(2)(b).
   3.   In-notifiki għandhom isiru b’mezzi elettroniċi, bil-metodu indikat mill-Kummissjoni lill-Istati Membri, fil-perjodu speċifiku stabbilit mir-Regolament tal-ftuħ tas-sejħa għall-offerti fil-kwestjoni.
   4.   Il-forma u l-kontenut tan-notifiki għandhom ikunu definiti fuq il-bażi tal-mudelli li l-Kummissjoni għamlet disponibbli lill-Istati Membri.
   5.   L-awtoritajiet kompetenti ta’ l-Istati Membri għandhom jinnotifkaw il-prospetti nulli lill-Kummissjoni fil-perjodu msemmi fil-paragrafu 3.
   Artikolu 13
   Deċiżjoni fuq il-bażi ta’ l-offerti
   1.   Fuq il-bażi ta’ l-offerti notfikati skond l-Artikolu 12(1), il-Kummissjoni għandha tiddeċiedi skond il-proċedura msemmija fl-Artikolu 195(2) tar-Regolament (KE) Nru 1234/2007:
   
               (a)
            
            
               li ma tiffissax ammont massimu ta’ għajnuna, jew
            
         
               (b)
            
            
               li tiffissa ammont massimu ta’ għajnuna.
            
         2.   Fejn japplika l-Artikolu 9(2)(f), il-Kummissjoni għandha, skond il-proċedura msemmija fl-Artikolu 195(2) tar-Regolament (KE) Nru 1234/2007, tistabbilixxi koeffiċjent, applikabbli għall-offerti li saru fil-livell ta’ għajnuna massima, jekk l-għotja tal-kwantitajiet totali li għalihom kien offrut dak l-ammont iwassal li tinqabeż il-kwantità globali.
   Bħala deroga mill-Artikolu 10(3), l-offerent, fil-każ li għalih japplika koeffiċjent bħal dan, jista’ jiddeċiedi li jirtira l-offerta tiegħu fi żmien għaxart ijiem mill-pubblikazzjoni tar-Regolament imsemmi hawn fuq li jistabbilixxi l-koeffiċjent.
   3.   Deċiżjonijiet dwar l-għajnuna għall-ħażna privata msemmija fil-paragrafi 1 u 2 għandhom ikunu ppubblikati fil-Ġurnal Uffiċjali tal-Unjoni Ewropea.
   Artikolu 14
   Deċiżjonijiet individwali dwar l-offerti
   1.   Fil-każ li ammont massimu ta’ għajnuna kien stabbilit skond l-Artikolu 13(1)(b), l-awtoritajiet kompetenti ta’ l-Istati Membri għandhom jaċċettaw offerti li huma daqs jew inqas mill-ammont massimu mingħajr preġudizzju għall-Artikolu 13(2). L-offerti l-oħra kollha għandhom ikunu rifjutati.
   2.   Fil-każ li ma kienx stabbilit ammont massimu ta’ għajnuna, l-offerti kollha ghandhom ikunu rifjutati.
   L-awtoritajiet kompetenti ta’ l-Istati Membri m’għandhomx jaċċettaw offerti li ma kienux notifikati skond l-Artikolu 12(1)
   3.   L-awtoritajiet kompetenti ta’ l-Istati Membri għandhom jaddottaw id-deċiżjonijiet msemmija fil-paragrafi 1 u 2 ta’ dan l-Artikolu wara l-pubblikazzjoni tad-deċiżjoni tal-Kummissjoni dwar l-għajnuna msemmija fl-Artikolu 13(1) u għandhom jinnotifkaw lill-offerenti bir-riżultat tal-parteċipazzjoni tagħhom fi żmien l-iskadenza ta’ tliet ijiem ta’ xoghol wara l-pubblikazzjoni.
   4.   Id-drittijiet u l-obbligi ta’ min jirnexxilu jieħu offerta m’għandhomx ikunu trasferibbli.
   Artikolu 15
   Rekwiżiti primarji u garanziji
   1.   Il-ħtiġiet primarji fit-tifsira ta’ l-Artikolu 20 (2) tar-Regolament (KEE) Nru 2220/85 għandhom ikunu:
   
               (a)
            
            
               li ma tkunx irtirata offerta,
            
         
               (b)
            
            
               li jitqiegħed u jinżamm fil-ħażna mill-anqas 99 %, rispettivament 90 % għall-prodotti tal-laħam, 98 % għaż-żejt taż-żebbuġa u 95 % għall-ġobon, tal-kwantità fil-kuntratt għall-perjodu ta’ ħażna miftiehem, bir-riskju għall-parti kontraenti fit-tifsira ta’ l-Artikolu 19 ta’ dan ir-Regolament u taħt il-kondizzjonijiet li hemm referenza dwarhom fl-Artikolu 22 (1) (a) ta’ dan ir-Regolament.
            
         
               (c)
            
            
               meta japplika l-Artikolu 28(3), li jiġu esportati l-prodotti skond waħda mit-tliet għażliet elenkati fih.
            
         2.   Garanziji għandhom ikunu rilaxxati immedjatament fejn:
   
               (a)
            
            
               l-offerta mhix valida jew hija rifjutata, jew hija rtirata fil-każ ta’ l-applikazzjoni tat-tieni subparagrafu ta’ l-Artikolu 13(2);
            
         
               (b)
            
            
               fil-każ ta’ l-applikazzjoni ta’ l-ewwel subparagrafu ta’ l-Artikolu 13(2) l-ammont tal-garanzija rilaxxata għandha tikkorrispondi għall-kwantità mhux aċċettata.
            
         3.   Garanziji għandhom ikunu rilaxxati fir-rigward ta’ kwantitajiet li għalihom intleħqu l-obbligi kuntrattwali.
   4.   Meta jinqabeż il-limitu taż-żmien għat-tqegħid fil-ħażna, kif stabbilit fl-Artikolu 25(1) ta’ dan ir-Regolament, il-garanzija għandha tiġi ssekwestrata skond l-Artikolu 23 tar-Regolament (KEE) Nru 2220/85.
   KAPITOLU III
   Għajnuna stabbilita minn qabel
   Artikolu 16
   L-iffissar ta’ l-ammont ta’ l-għajnuna minn qabel
   1.   L-ammont ta’ għajnuna għall-ħażna privata għandha tkun stabbilita minn qabel skond il-proċedura msemmija fl-Artikolu 195(2) tar-Regolament (KE) Nru 1234/2007 bħala Regolament, minn hawn ‘il quddiem imsejħa “Regolament li jistabbilixxi l-ammont ta’ għajnuna minn qabel”.
   2.   Ir-Regolament li jistabbilixxi l-ammont ta’ għajnuna minn qabel jista’ jkun fiħ l-informazzjoni li ġejja:
   
               (a)
            
            
               il-prodotti koperti bil-kodiċi CN relevanti tagħhom, fejn applikabbli;
            
         
               (b)
            
            
               l-ammont ta’ għajnuna għall-ħażna privata għal kull unità ta’ toqol għall-prodotti koperti;
            
         
               (c)
            
            
               l-unità ta’ miżura tal-kwantitajiet (lottijiet, gruppi, btieti, fosos);
            
         
               (d)
            
            
               il-kwantità minima għal kull applikazzjoni;
            
         
               (e)
            
            
               il-perjodu ta’ applikazzjoni għall-għajnuna għall-ħażna privata;
            
         
               (f)
            
            
               il-perjodu tat-tqegħid fil-ħażna u ta’ tneħħija mill-ħażna;
            
         
               (g)
            
            
               il-perjodu ta’ ħażna minimu u massimu;
            
         
               (h)
            
            
               l-ispeċifikazzjonijiet li għandhom jidhru fuq il-pakketti;
            
         
               (i)
            
            
               l-ammont tal-garanzija għal kull unità, fejn applikabbli.
            
         Artikolu 17
   Applikazzjonijiet għall-għajnuna
   1.   L-applikazzjonijiet għadhom ikunu magħmula bil-metodu li l-Istat Membru kkonċernat jagħmel għad-dispożizzjoni ta’ l-operaturi.
   L-awtoritajiet kompetenti ta’ l-Istati Membri jistgħu jitolbu li l-applikazzjonijiet elettroniċi jkunu akkompanjata minn firma elettronika minn qabel fit-tifsira ta’ l-Artikolu 2, punt (2) tad-Direttiva 1999/93/KE jew b’firma elettronika li toffri assigurazzjonijiet ekwivalenti rigward il-funzjonalitajiet attribwiti lill-firma billi tapplika l-istess regoli u kundizzjonijet bħal dawk imfissra fid-dispożizzjonijiet tal-Kummissjoni dwar id-dokumenti elettroniċi u diġitalizzati, stabbiliti mid-Deċiżjoni 2004/563/KE, Euratom, u r-regoli ta’ l-implimentazzjoni tagħha.
   2.   L-applikazzjonijiet jkunu validi jekk jiġu sodisfatti l-kundizzjonijiet li ġejjin:
   
               (a)
            
            
               jindikaw referenza għar-Regolament li jistabbilixxi l-ammont ta’ għajnuna minn qabel;
            
         
               (b)
            
            
               Jindikaw id-data ta’ identifikazzjoni ta’ l-applikanti, isem indirizz u numru ta’ reġistrazzjoni tal-VAT;
            
         
               (c)
            
            
               jindikaw l-prodott bil-kodiċi CN relevanti tiegħu, fejn applikabbli;
            
         
               (d)
            
            
               jindikaw il-kwantità tal-prodotti;
            
         
               (e)
            
            
               jindikaw il-perjodi ta’ ħazna, fejn applikabbli;
            
         
               (f)
            
            
               fejn il-prodotti huma diġà maħżuna, tindika l-isem u l-indirizz tal-post tal-ħażna, in-numru tal-lott/grupp/bettija/fossa tal-ħażna u fejn xieraq in-numru ta’ approvazzjoni li jidentifika l-fabbrika.
            
         
               (g)
            
            
               ma jinkludux kundizzjonijiet addizzjonali magħmula mill-offerent ħlief dawk stabbilit f’dan ir-Regolament u fir-Regolament li jistabbilixxi l-ammont ta’ għajnuna minn qabel;
            
         
               (h)
            
            
               tkun fil-lingwa uffiċjali jew f’waħda mil-lingwi uffiċjali ta’ l-Istat Membru fejn l-applikazzjoni tkun imressqa.
            
         
               (i)
            
            
               l-applikant għamel garanzija skond id-dispożizzjonijiet tat-Titlu III tar-Regolament (KEE) Nru 2220/85, u pprovda prova tagħha, fejn applikabbli.
            
         3.   Il-kontenut ta’ l-applikazzjonijiet m’għandux ikun emendat wara l-preżentazzjoni tagħhom.
   Artikolu 18
   Rekwiżiti primarji u garanziji
   1.   Meta japplika l-Artikolu 17(2)(i), il-ħtiġiet primarji skond it-tifsira ta’ l-Artikolu 20(2) tar-Regolament (KEE) Nru 2220/85 għandhom ikunu dawn li ġejjin:
   
               (a)
            
            
               li ma tkunx irtirata l-applikazzjoni miftiehma;
            
         
               (b)
            
            
               li jinżamm fil-ħażna mill-anqas 99 %, rispettivament 90 % għall-prodotti tal-laħam, 98 % għaż-żejt taż-żebbuġa u 95 % għall-ġobon, tal-kwantità fil-kuntratt għall-perjodu ta’ ħażna miftiehem, bir-riskju għall-parti kontraenti fit-tifsira ta’ l-Artikolu 19 ta’ dan ir-Regolament u taħt il-kondizzjonijiet li hemm referenza dwarhom fl-Artikolu 22(1)(a).
            
         
               (c)
            
            
               meta japplika l-Artikolu 28(3), li jiġu esportati l-prodotti skond waħda mit-tliet għażliet elenkati fih.
            
         2.   Il-garanziji għandhom jitneħħew immedjatament meta l-applikazzjonijiet għall-kuntratti ma jiġux aċċettati.
   3.   Garanziji għandhom ikunu rilaxxati fir-rigward ta’ kwantitajiet li għalihom intleħqu l-obbligi kuntrattwali.
   4.   Meta jinqabeż il-limitu taż-żmien għat-tqegħid fil-ħażna, kif stabbilit fl-Artikolu 25(1) ta’ dan ir-Regolament, il-garanzija għandha tiġi ssekwestrata skond l-Artikolu 23 tar-Regolament (KEE) Nru 2220/85.
   KAPITOLU IV
   Kuntratti
   Artikolu 19
   L-iffirmar ta’ kuntratti
   Il-kuntratti għandhom ikunu konklużi bejn l-awtoritajiet kompetenti ta’ l-Istat Membru li fit-territorju tiegħu huma jew se jkunu maħżuna l-prodotti u l-offerent jew l-applikant magħżul li jissodisfa l-ħtiġijiet stabbiliti fl-Artikolu 8, minn hawn ‘il quddiem imsejjaħ il-“Parti Kontraenti”.
   Artikolu 20
   Informazzjoni relatata mal-post tal-ħażna
   Wara li n-notifika tkun riċevuta mill-Istat Membru msemmi fl-Artikolu 14(3) jew wara l-konkluzjoni tal-kuntratt imsemmi fl-Artikolu 23(1) jew wara n-notifika jew il-pubblikazzjoni tad-deċiżjonijiet msemmija fl-Artikolu 23(2), l-offerent jew l-applikant magħżul għandu jibgħat lill-awtoritajiet kompetenti ta’ l-Istat Membru:
   
               (a)
            
            
               l-isem u l-indirizz tal-post jew postijiet tal-ħażna u, għal kull post ta’ ħażna, dettalji dwar il-pożizzjoni eżatta tal-fosos jew lottijiet jew btieti jew gruppi bil-kwantitajiet korrispondenti;
            
         
               (b)
            
            
               notifika tad-data tad-dħul fil-ħażna għal kull lot li għadu mhux f’postu u l-qafas taż-żmien neċessarju biex titqiegħed il-kwantità miftiehma fil-ħażna; għal kull lot li jidħol fil-ħażna għandu jkun indikat il-kwantità u l-pożizzjoni preċisa tiegħu.
            
         L-awtorità kompetenti tista’ teħtieġ illi t-tagħrif msemmi hawn fuq jingħata mill-inqas jumejn qabel it-tqegħid fil-ħażna ta’ kull lott individwali;
   Artikolu 21
   Elementi tal-kuntratt
   Il-kuntratt għandu jinkludi elementi stabbiliti mill-Artikolu 22 ta’ dan ir-Regolament, u jew l-elementi stabbiliti fid-dispożizzjonijiet relevanti tar-Regolament tal-ftuħ tas-sejħa għall-offerti u fl-offerta, jew l-elementi stabbiliti fid-dispożizzjonijiet relevanti tar-Regolament li jistabbilixxi l-ammont ta’ għajnuna minn qabel u fl-applikazzjoni.
   Artikolu 22
   L-Obligazzjonijiet tal-Partijiet Kontraenti
   1.   Il-kuntratti għandhom ipoġġu ta’ l-inqas l-obbligi segwenti fuq il-parti kontraenti:
   
               (a)
            
            
               li jpoġġu u jżommu l-kwantità miftiehma fil-ħażna, fiż-żmien tal-ħażna miftiehem, bir-riskju u l-ispiża tiegħu f’kundizzjonijiet li jiżguraw li jżommu l-karatteristiċi tal-prodotti msemmija fl-Anness I, mingħajr ma jkunu sostitwiti l-prodotti maħżuna jew trasferiti għal xi post ieħor. Madanakollu, għal ġobon fejn il-parti kontraenti tagħmel rikjesta raġunata, l-awtoritajiet kompetenti jistgħu jawtorizzaw lokazzjoni mill-ġdid tal-prodotti maħżuna. Għall-prodotti oħra, fejn il-parti kontraenti tagħmel rikjesta raġunata, l-awtoritajiet kompetenti jistgħu jawtorizzaw lokazzjoni mill-ġdid tal-prodotti maħżuna f’każi eċċezzjonali biss.
            
         
               (b)
            
            
               li jżommu d-dokumenti tat-toqol stabbiliti fil-ħin ta’ dħul fil-post tal-ħażna;
            
         
               (c)
            
            
               li jibgħatu d-dokumenti relatati mal-ħidmiet għat-tqegħid fil-ħażna lill-awtoritajiet kompetenti mhux aktar tard minn xahar wara d-data tat-tqegħid fil-ħażna msemmija fl-Artikolu 25(1);
            
         
               (d)
            
            
               li jippermettu lill-awtorità kompetenti li tivverifikaw f’kull ħin li l-obbligi kollha miftiehma fil-kuntratt ikunu qed jiġu osservati;
            
         
               (e)
            
            
               li l-prodotti maħżuna jkunu identifikabbli faċilment u individwalment: kull unità maħżuna individwalment għandha tkun immarkata sabiex in-numru tal-kuntratt, il-prodott u l-piż ikunu jidhru.
            
         2.   Il-parti kontraenti għandha tagħmel possibli li l-awtorità responsabbli twettaq il-kontrolli fuq id-dokumentazzjoni kollha, għal kull kuntratt, li jippermettu partikolarment li l-informazzjoni segwenti dwar il-prodotti mpoġġija fil-ħażna privata tkun verifikata:
   
               (a)
            
            
               in-numru ta’ approvazzjoni li jidentifika l-fabbrika u l-Istat Membru ta’ produzzjoni, fejn neċessarju;
            
         
               (b)
            
            
               l-oriġini u d-data ta’ manifattura tal-prodotti jew għaz-zokkor, is-sena tas-suq tal-manifattura u fejn xieraq il-jum tal-qtil;
            
         
               (c)
            
            
               id-data tat-tqegħid fil-ħażna;
            
         
               (d)
            
            
               il-piż u n-numru ta’ biċċiet ippakjati;
            
         
               (e)
            
            
               il-preżenza fil-maħżen u l-indirizz tal-maħżen;
            
         
               (f)
            
            
               id-data mistennija ta’ meta jispiċċa l-perjodu tal-ħażna miftehma u kompletata mid-data attwali ta’ meta jitneħħew.
            
         Fir-rigward ta’ punt (d) ta’ l-ewwel subparagrafu, fil-każ tal-laħam li tpoġġa fil-ħażna wara tqattigħ, iddissussar parzjali jew l-iddissussar, l-użin għandu jitwettaq fuq prodotti li effettivament tqegħdu fil-ħażna u jista’ jsir fil-post ta’ tqattigħ, tad-dissussar parzjali jew tad-dissussar. Id-determinazzjoni tal-piż ta’ prodotti li sejrin jitpoġġew fil-ħażna m’għandiex issir qabel il-konklużjoni tal-kuntratt.
   3.   Il-parti kontraenti jew, fejn applikabbli, l-operatur tal-post tal-ħażna, għandu jżomm rendikont tal-ħażna disponibbli fil-maħżen li tkopri, bin-numru tal-kuntratt:
   
               (a)
            
            
               l-identifikazzjoni tal-prodotti mpoġġija fil-ħażna privata għal kull lott/grupp/bettija/fossa;
            
         
               (b)
            
            
               id-dati tad-dħul fil-ħażna jew tal-ħruġ minnha;
            
         
               (c)
            
            
               il-kwantità indikata għal kull ħażna għal kull lott/grupp/bettija/fossa;
            
         
               (d)
            
            
               il-pożizzjoni tal-prodotti fil-maħżen.
            
         Artikolu 23
   Konkluzjonijiet ta’ kuntratti għal għajnuna stabbilita minn qabel
   1.   Għall-prodotti diġà fil-post tal-ħażna, il-kuntratti għandhom ikunu konklużi fi żmien 30 ġurnata mid-data ta’ meta waslet l-informazzjoni msemmija fl-Artikolu 17(2)(f) suġġetta, fejn xieraq, għal konferma sussegwenti dwar l-eliġibilltà tal-prodotti msemmija fit-tieni subparagrafu tal-Artikolu 36(2). Fil-każ li ma jkunx hemm konferma ta’ eliġibilltà, il-kuntratt ikkunċernat għandu jkun nulli u bla effett.
   2.   Għall-prodotti li għadhom mhumiex maħżuna, id-deċiżjoni dwar l-applikazzjonijiet għandhom ikunu notifikati mill-awtoritajiet kompetenti lil kull applikant fil-ħames jum xogħol mill-jum li fih kienet ippreżentata l-applikazzjoni, sakemm il-Kummissjoni ma taddottax miżuri speċjali f’konformità mal-paragrafu 3 matul dan il-perjodu; il-kuntratt għandu jkun meqjuż bħala konkluż fil-jum li tintbagħat in-notifika tad-deċiżjoni msemmija f’dan il-paragrafu.
   3.   Fil-każ ta’ għajnuna stabbilita minn qabel għall-laħam taċ-ċanga, tal-majjal, tal-mogħoż u tan-nagħaġ, meta eżami tas-sitwazzjoni turi li sar użu eċċessiv ta’ l-iskema ta’ l-għajnuna stabbilita minn dan ir-Regolament, jew li hemm riskju ta’ użu eċċessiv, il-Kummissjoni tista’:
   
               (a)
            
            
               tissospendi l-applikazzjoni ta’ dan ir-Regolament għal mhux aktar minn ħamest ijiem xogħol; l-applikazzjonijiet għall-konklużjoni tal-kuntratti ippreżentati matul dak il-perjodu m’għandhomx jiġu aċċettati,
            
         
               (b)
            
            
               tistabbillixxi persentaġġ waħdieni li permezz tiegħu il-kwantitajiet fl-applikazzjonijiet għall-konklużjoni tal-kuntratti huma mnaqqsa, suġġetti għall-osservanza tal-kwantità minima miftiehma fejn xieraq,
            
         
               (c)
            
            
               tirrifjuta l-applikazzjonijiet magħmula qabel il-perjodu taż-żmien tas-sospensjoni li l-aċċettazzjoni tagħhom tkun ġiet deċiża matul il-perjodu taż-żmien tas-sospensjoni.
            
         Artikolu 24
   Konkluzjoni ta’ kuntratti għall-għajnuna mogħtija permezz ta’ sejħa għall-offerti
   Wara t-trasmissjoni sħiħa ta’ l-informazzjoni msemmija fl-Artikolu 20, l-awtorità kompetenti ta’ l-Istat Membru għandha tinnotifika lill-offerent magħżul li l-informazzjoni kollha neċessarja ingħatat u li minn dak il-mument huwa kkunsidrat li ġie konkluż kuntratt.
   Id-data tal-konklużjoni tal-kuntratt għandha tkun dik li fiha l-awtorità kompetenti ta’ l-Istati Membri nnotifikaw il-partijiet kontraenti.
   Artikolu 25
   Tqegħid fil-ħażna ta’ prodotti li għadhom mhumiex maħżuna
   1.   Għall-prodotti li t-tqegħid fil-ħażna tagħhom issir wara l-konklużjoni ta’ kuntratt, il-kwantità miftehma għandha tkun imqiegħda fil-ħażna fi żmien 28 jum wara d-data tal-konkluzjoni tal-kuntratt.
   2.   Il-prodotti jistgħu jiġu mqiegħda fil-ħażna f’lottijiet/gruppi/btieti/fosos individwali, sakemm kull lott/grupp/bettija/fossa ikun jirrapreżenta l-kwantità mpoġġija fil-ħażna f’dik il-ġurnata skond il-kuntratt u skond il-post tal-ħażna.
   3.   It-tqegħid fil-ħażna għandu jintemm fil-jum li fih jitqiegħed fil-ħażna l-aħħar lott/grupp/bettija/fossa individwali tal-kwantità miftiehma.
   Artikolu 26
   Dispożizzjonijiet addizzjonali dwar it-tqegħid fil-ħażna ta’ prodotti tal-laħam
   1.   Fil-każ taċ-ċanga, il-partijiet kontraenti jistgħu, permezz tas-superviżjoni permanenti tal-awtorità kompetenti u matul il-perjodu ta’ tpoġġija fil-ħażna, iqattgħu, parzjalment jiddissussaw jew jiddissussaw il-prodotti kollha jew parti minnhom, sakemm kwantità biżżejjed ta’ karkassi tkun użata biex tassigura li t-tunnaġġ li dwaru l-kuntratt ikun ġie konkjuż jkun maħżun u li l-laħam kollu li jirriżulta minn dik l-operazzjoni jitqiegħed fil-ħażna. Il-partijiet kontraenti li jixtiequ jagħmlu użu minn din il-possibiltà għandhom jinnotifikaw lill-awtorità kompetenti sa mhux aktar tard mill-jum li fih jinbeda it-tqegħid fil-ħażna.
   Madanakollu, l-awtorità kompetenti tista’ titlob li n-notifika msemmija fl-ewwel subparagrafu issir għallinqas jumejn xogħol qabel it-tqegħid fil-ħażna ta’ kull lott indiviwali.
   L-għeruq il-kbar, il-qrieqeċ, l-għadam, l-biċċiet tax-xaħam u l-bċejjeċ l-oħra mħollija mit-tqattigħ, id-dissussar parzjali jew id-dissussar ma jistgħux jiġu maħżuna.
   2.   Għall-prodotti tal-laħam, it-tqegħid fil-ħażna għandu jibda, għal kull lott individwali tal-kwantità miftiehma, fil-jum li fih jiġi taħt il-kontroll ta’ l-awtorità kompetenti. Dak il-jum għandu jkun il-jum li fih l-piż nett tal-prodott frisk u imkessaħ frisk ikun detterminat:
   
               (a)
            
            
               fil-post tal-ħażna, meta l-prodott huwa ffriżat fil-post;
            
         
               (b)
            
            
               fil-post tal-friża, meta l-prodott jiġi ffriżat f’faċilitajiet xierqa ‘il barra mill-post tal-ħażna;
            
         
               (c)
            
            
               fuq il-post fejn jitneħħa l-għadam jew isir il-qtugħ, meta l-laħam jitqiegħed fil-ħażna wara t-tneħħija ta’ l-għadam jew wara l-qtugħ.
            
         Artikolu 27
   Perjodu ta’ ħazna miftiehem
   1.   Fejn il-prodotti jitqegħdu fil-ħażna wara l-konkluzjoni ta’ kuntratt, il-perjodu tal-ħażna miftiehem jibda fil-jum wara dak li fih tqiegħed l-aħħar lott/grupp/bettija/fossa għall-ħażna.
   2.   Għall-prodotti diġà fil-ħażna, il-perjodu ta’ ħażna miftiehem għandu jibda fil-jum ta’ wara li l-awtoritajiet kompetenti jkunu rċevew l-informazzjoni msemmija fl-Artikoli 10(2)(f) u 17(2)(f).
   3.   Għż-żejt taż-żebbuġa, il-perjodu ta’ ħażna miftiehem m’għandux jibda qabel ikunu ssiġillati l-btieti wara li jkunu ttieħdu l-kampjuni.
   4.   L-aħħar ġurnata tal-perjodu tal-ħażna tista’ tkun stabbilita fir-Regolament tal-ftuħ tas-sejħa għall-offerti jew ir-Regolament li jistabbilixxi l-ammont ta’ għajnuna minn qabel, kif imsemmi fl-Artikolu 9(2)(i) u 16(2)(f).
   Artikolu 28
   Tneħħija mill-ħażna
   1.   It-tneħħija mill-ħażna tista’ tibda fil-jum ta’ wara l-aħħar jum tal-perjodu ta’ ħażna miftiehem jew, skond il-każ, mid-data speċifikata fir-Regolament li jistabbilixxi l-ammont ta’ għajnuna minn qabel jew il-ftuħ tas-sejħa għall-offerti.
   2.   Tneħħija mill-maħżen għandha tkun f’lottijiet sħaħ ta’ ħażna jew, jekk l-awtorità kompetenti hekk tawtorizza, fi kwantitajiet iżgħar.
   Madanakollu, fil-każ imsemmi fl-Artikolu 27(3) u fl-Artikolu 36(5)(a), kwantitajiet issiġillati biss jistgħu ikunu mneħħija mill-ħażna.
   3.   Jista’ jkun ipprovdut li ma’ l-iskadenza ta’ xahrejn tal-perjodu ta’ ħażna, il-parti kontraenti tista’ tneħħi mill-ħażna parti mill-kwantità tal-prodotti jew il-kwantità kollha taħt kuntratt, suġġett għall-minimu ta’ 5 tunellati għal kull parti kontraenti u għal kull post tal-ħażna jew, jekk hemm anqas minn 5 tunnellati disponibbli, il-kwantità kollha taħt kuntratt ġol-post tal-ħażna, basta li, fi żmien 60 ġurnata mit-tneħħija tagħhom mill-ħażna, tintleħaq waħda mill-kundizzjonijiet li ġejjin:
   
               (a)
            
            
               il-prodotti telqu mit-territorju doganali tal-Komunità mingħajr ipproċessar ulterjuri,
            
         
               (b)
            
            
               il-prodotti laħqu d-destinazzjoni tagħhom mingħajr aktar proċessar, fil-kazijiet riferiti fl-Artikolu 36(1) tar-Regolament tal-Kummissjoni (KE) Nru 800/1999 (16), jew
            
         
               (c)
            
            
               il-prodotti tqiegħdu mingħajr iktar proċessar f’maħżen tal-forniment approvat skond l-Artikolu 40(2) tar-Regolament (KE) Nru 800/1999.
            
         Il-perjodu miftiehem għal kull lott individwali għall-esportazzjoni għandu jispiċċa fil-ġurnata preċedenti:
   
               (a)
            
            
               id-data tal-ħruġ mill-maħżen; jew
            
         
               (b)
            
            
               Il-jum ta’ l-aċċetazzjoni tad-dikjarazzjoni ta’ l-esportazzjoni, meta l-prodott ma jkunx ġie mċaqlaq.
            
         L-ammont ta’ l-għajnuna għandu jiġi mnaqqas fil-proporzjon tat-tnaqqis fil-perjodu taż-żmien tal-ħażna billi jiġu applikati ammonti ta’ kuljum stabbiliti mill-Kummissjoni skond il-proċedura riferita fl-Artikolu 195(2) tar-Regolament (KE) Nru 1234/2007.
   Għall-iskopijiet ta’ dan il-paragrafu, għandha tiġi fornita prova ta’ l-esportazzjoni skond l-Artikoli 7 u 8 tar-Regolament (KE) Nru 800/1999 fil-każ ta’ prodotti li jikkwalifikaw għal rifużjoni.
   Fil-każ ta’ prodotti li ma jikkwalifikawx għal rifużjoni, prova ta’ esportazzjoni għandha tkun fornita fil-każijiet li jipprovdi għalihom l-Artikolu 8 tar-Regolament (KE) Nru 800/1999 billi tkun ipprovduta l-kopja ta’ kontroll T5 oriġinali, skond l-Artikoli 912a, 912b, 912c, 912e u 912g tar-Regolament tal-Kummissjoni (KEE) Nru 2454/93 (17). Fil-kaxxa 107 tal-kopja tal-kontroll għandu jkun indikat in-numru ta’ dan ir-Regolament.
   Artikolu 29
   Notifikazzjoni tat-tneħħija
   Il-parti kontraenti għandha tinnotifika l-awtorità kompetenti waqt bi ħsiebha tibda tneħħi l-prodotti mill-ħażna, skond id-dispożizzjonijet imsemmija fl-Artikolu 36(6).
   Fil-każi fejn il-ħtiġijiet ta’ l-ewwel paragrafu ma ntlaħqux iżda l-awtorità kompetenti hija sodisfatta li biżżejjed evidenza ġiet fornita, sa 30 ġurnata wara t-tneħħija mill-ħażna, tad-data tat-tneħħija mill-ħażna u l-kwantitajiet ikkonċernati, l-għajnuna għandha tkun imnaqqsa bi 15 % u għandha tkun imħallsa biss għal dak il-perjodu li għalih il-parti kontraenti tagħti evidenza sodisfaċenti lill-awtorità kompetenti li l-prodotti kien miżmum fil-ħażna kif miftiehem.
   Fil-każi fejn il-ħtiġijiet ta’ l-ewwel paragrafu ma ntlaħqux u l-awtorità kompetenti ma tkunx soddisfatta li biżżejjed evidenza ġiet fornita, sa 30 ġurnata wara t-tneħħija mill-ħażna, tad-data tat-tneħħija mill-ħażna u l-kwantitajiet ikkonċernati, m’għandha tingħata ebda għajnuna fir-rigward ta’ dak il-kuntratt, u meta applikabbli, il-garanzija kollha għandha tkun sekwestrata għal dak il-kuntratt ikkonċernat.
   KAPITOLU V
   Ħlas ta’ għajnuna
   Artikolu 30
   Applikazzjoni għal ħlas ta’ għajnuna
   1.   L-għajnuna, jew, fil-każ li kien ingħata ħlas minn qabel skond l-Artikolu 31, il-bilanċ ta’ l-għajnuna, għandha tkun imħallsa fuq il-bażi ta’ applikazzjoni għall-ħlas mressaq mill-parti kontraenti fi żmien tliet xhur minn meta jispiċċa il-perjodu ta’ ħażna miftiehem.
   2.   Meta l-parti kontraenti ma kienetx kapaċi turi dokumenti ta’ appoġġ fil-limitu ta’ żmien ta’ tliet xhur għalkemm ħadmet immedjatament biex iġġibhom fil-ħin, din tista’ tingħata estenżjoni, li ma tistax tkun iktar minn total ta’ tliet xhur.
   3.   Meta jiġi applikat l-ewwel subparagrafu ta’ l-Artikolu 28(3) ta’ dan ir-Regolament, il-prova meħtieġa għandha tiġi prodotta fil-limitu taż-żmien speċifikati fl-Artikolu 49(2), (4) u (6) tar-Regolament (KE) Nru 800/1999.
   Artikolu 31
   Il-ħlas ta’ l-għajnuna minn qabel
   1.   Wara 60 jum ta’ ħażna, jista’ jsir ħlas wieħed bil-quddiem, fuq it-talba tal-parti kontraenti, sakemm jiddepożita garanzija ta’ l-istess ammont tal-ħlas bil-quddiem miżjud b’10 %.
   2.   Il-pagament bil-quddiem m’għandux jeċċedi l-ammont ta’ l-għajnuna korrespondenti għall-perjodu ta’ ħażna ta’ 90 jum jew tliet xhur, fejn xieraq. Il-garanzija msemmija fil-paragrafu 1 għandha tkun meħlusa kif il-bilanċ ta’ l-għajnuna jkun mħallas.
   Artikolu 32
   Ħlas ta’ għajnuna
   Il-ħlas ta’ l-għajnuna jew il-bilanċ ta’ l-għajnuna għandu jsir sa 120 jum wara d-data meta ġiet imressqa l-applikazzjoni għall-ħlas ta’ l-għajnuna sakemm intleħqu l-obbligi tal-kuntratt u saru l-kontrolli ta’ l-aħħar. Madanakollu, fil-każ li hemm xi inkejsta amminstrattiva, il-ħlas ma jsirx qabel ikun rikonxxut l-intitolament.
   Artikolu 33
   Ħlas ta’ għajnuna fil-każ ta’ iddissussar fis-settur tal-laħam taċ-ċanga
   1.   Fil-kaz tat-tneħħija ta’ l-għadam, jekk il-kwantità fil-fatt maħżuna ma taqbiżx is-67 kilogramma ta’ laħam mingħajr l-għadam għal kull 100 kilogramma tal-laħam bl-għadam użat, ma għandha titħallas l-ebda għajnuna.
   2.   Jekk il-kwantità fil-fatt maħżuna taqbeż is-67 kilogramma imma hija inqas minn 75 kilogramma ta’ laħam mingħajr għadam għal kull 100 kilogramm tal-laħam bl-għadam użat, l-ammont ta’ l-għajnuna jiġi mnaqqas proporzjonalment.
   3.   Ma għandhom japplikaw l-ebda tnaqqis jew żieda fl-ammont ta’ l-għajnuna meta l-kwantità fil-fatt maħżuna tkun ta’ 75 kilogramma jew aktar tal-laħam mingħajr l-għadam għal kull 100 kilogramma ta’ laħam bl-għadam użat.
   Artikolu 34
   Tnaqqis ta’ l-ammont jew esklużjoni mill-ħlas
   1.   Minbarra f’każi ta’ force majeure, jekk il-kwantità fil-fatt maħżuna matul il-perjodu taż-żmien tal-ħażna miftiehem tkun inqas mill-kwantità miftiehma u mhux inqas minn 99 % ta’ din il-kwantità, l-għajnuna għandha titħallas għall-kwantità fil-fatt maħżuna. Madanakollu, jekk l-awtorità kompetenti jsibu li l-parti kontraenti aġixxit deliberatament u b’mod negliġenti, din tista’ tiddeċiedi biex tnaqqas l-għajnuna iktar jew ma tħallasx l-għajnuna.
   Għall-majjal, ċanga, laħam tan-nagħaġ u laħam tal-mogħoż, l-għajnuna għandha titħallas għall-kwantità maħżuna fil-fatt jekk din tirrapreżenta mhux inqas minn 90 % tal-kwantità miftiehma.
   Għaż-żejt taż-żebbuġa, l-għajnuna għandha titħallas għall-kwantità maħżuna fil-fatt jekk din tirrapreżenta mhux inqas minn 98 % tal-kwantità miftiehma.
   Għall-ġobon, l-għajnuna għandha titħallas għall-kwantità maħżuna fil-fatt jekk din tirrapreżenta mhux inqas minn 95 % tal-kwantità miftiehma.
   2.   Minbarra f’każi ta’ force majeure, jekk il-kwantità fil-fatt maħżuna matul il-perjodu taż-żmien tal-ħażna miftiehem tkun inqas mill-perċentwali indikati fil-paragrafu 1, iżda mhux inqas minn 80 % tal-kwantità miftiehma, l-għajnuna għall-kwantità fil-fatt maħżuna għandha titnaqqas bin-nofs. Madanakollu, jekk l-awtorità kompetenti jsibu li l-parti kontraenti aġixxit deliberatament u b’mod negliġenti, din tista’ tiddeċiedi biex tnaqqas l-għajnuna iktar jew ma tħallasx l-għajnuna.
   3.   Minbarra f’każi ta’ force majeure, jekk il-kwantità fil-fatt maħżuna matul il-perjodu ta’ ħażna miftiehma tkun anqas mit-80 % tal-kwantità miftiehma, ebda għajnuna m’għandha tkun imħallsa.
   4.   Jekk il-limitu taż-żmien riferit fl-Artikolu 25(1) jinqabeż b’aktar minn għaxart ijiem, ma għandha tiġi konċessa l-ebda għajnuna.
   5.   Jekk minn kontrolli matul il-perjodu tal-ħażna jew mat-tneħħija minna, jirriżultaw prodotti difettużi, ebda għajnuna m’għandha titħallas għal dawk il-kwantitajiet. Il-bqija tal-lott tal-ħażna li għadha eliġibbli għall-għajnuna għandha tkun mhux inqas mill-kwantità minima msemmija fir-Regolament tal-ftuħ tas-sejħa għall-offerti jew ir-Regolament li jistabbilixxi l-ammont ta’ għajnuna minn qabel. L-istess regola għandha tapplika meta parti mill-lott tal-ħażna huwa mneħħi għal dik ir-raġuni qabel il-perjodu ta’ ħażna minima jew, qabel l-ewwel data aċċettata għall-operazzjonijet ta’ tneħħija, meta din id-data hija prevista fir-Regolament tal-ftuħ tas-sejħa għall-offerti jew fir-Regolament li jistabbilixxi l-ammont ta’ għajnuna minn qabel.
   Prodotti difettużi m’għandhomx ikunu inklużi fil-kalkolu tal-kwantità effettivament maħżuna msemmija fil-paragrafi 1, 2 u 3.
   6.   Minbarra f’każi ta’ force majeure, meta l-parti kontraenti ma tirrispettax it-tmiem tal-perjodu tal-ħażna miftiehem, jekk kienet stabbilita din id-data skond l-Artikolu 27(4), jew il-limitu ta’ xagħrejn li hemm referenza dwaru fit-28(3) għat-totalità tal-kwantità maħżuna, kull jum ta’ nuqqas ta’ konformità ikun tfisser tnaqqis ta’ 10 % fl-ammont ta’ l-għajnuna għall-kuntratt f’dak il-każ. Madanakollu, dan it-tnaqqis ma jaqbix il-100 % ta’ l-ammont ta’ l-għajnuna.
   KAPITOLU VI
   Komunikazzjonijiet
   Artikolu 35
   Obbligi ta’ komunikazzjonijiet mill-Istati Membri lill-Kummissjoni
   1.   L-Istati Membri għandhom jinnotifikaw lill-Kummissjoni:
   
               (a)
            
            
               ta’ l-inqas darba fil-ġimgħa bil-prodotti u l-kwantitajiet li għalihom ġie konkluż kuntratt matul il-ġimgħa ta’ qabel, mqassma skond il-perjodu ta’ ħażna u meta applikabbli, il-kwantitajiet tal-prodotti li għalihom ġew imressqa applikazzjonijiet biex ikunu konklużi kuntratti;
            
         
               (b)
            
            
               mhux iktar tard mill-aħħar tax-xahar, għax-xahar ta’ qabel:
               
                           (i)
                        
                        
                           il-kwantitajiet tal-prodotti mqiegħda jew mneħħija mill-ħażna matul ix-xahar kkonċernat u meta applikabbli, mqassma skond il-kategorija;
                        
                     
                           (ii)
                        
                        
                           il-kwantitajiet tal-prodotti fil-ħażna matul ix-xahar kkonċernat u meta applikabbli, mqassma skond il-kategorija;
                        
                     
                           (iii)
                        
                        
                           il-kwantitajiet tal-prodotti li għalihom spiċċa l-perjodu tal-ħażna miftiehem;
                        
                     
                           (iv)
                        
                        
                           jekk il-perjodu tal-ħażna jkun ġie mqassar jew estiż, skond l-Artikolu 43 (d) (ii) u (iii) tar-Regolament (KE) Nru 1234/2007, il-prodotti u l-kwantitajiet li għalihom il-perjodu tal-ħażna jkun ġie rrivedut u x-xhur oriġinali u rriveduti għat-tneħħija mill-ħażna.
                        
                     
         2.   Il-Kummissjoni għandha tipprovdi lill-Istati Membri bil-mudell għan-notifiki kollha.
   3.   Iktar informazzjoni dettaljata dwar in-notifiki għandha tkun stabbilita fir-Regolament tal-ftuħ tas-sejħa għall-offerti jew ir-Regolament li jistabbilixxi l-ammont ta’ għajnuna minn qabel.
   KAPITOLU VII
   Il-kontrolli u l-penali
   Artikolu 36
   Kontrolli
   1.   L-Istati Membri għandhom jieħdu l-miżuri neċessarji bil-ħsieb li jiżguraw l-konformita’ ma’ dan ir-Regolament. Dawn il-miżuri għandhom jinkludu kontrolli amministrattivi sħaħ ta’ l-applikazzjonijiet għall-għajnuna, li għandhom ikunu ssuplimentati b’kontrolli fuq il-post kif speċifikat fil-paragrafi minn 2 sa 8.
   2.   L-awtorità responsabbli għall-kontrolli għandha tagħmel kontrolli fuq il-prodotti li jidħlu fil-ħażna:
   
               (a)
            
            
               għall-prodotti tal-laħam, fil-mument li jitqiegħdu fil-ħażna;
            
         
               (b)
            
            
               għaż-żejt taż-żebbuġa, qabel ma jkun issiġillat fil-btieti;
            
         
               (c)
            
            
               għal prodotti oħra, fi żmien 30 ġurnata mid-data ta’ meta tqiegħdu fil-ħażna jew mid-data ta’ l-irċevuta ta’ l-informazzjoni msemmija fl-Artikolu 10(2)(f) jew 17(2)(f) għall-prodotti diġà fil-ħażna.
            
         Mingħajr preġudizzju għall-Artikoli 26, 27(3) u l-punt (a) ta’ l-ewwel subparagrafu tal-paragrafu 5 ta’ dan l-Artikolu, biex ikun żgurat li l-prodotti maħżuna huma eliġibbli għall-għajnuna, kampjun rappreżentattiv ta’ mill-inqas 5 % tal-kwantitajiet mqegħdha fil-ħażna għandhom ikunu kkontrollati fiżikament biex ikun żgurat li, fir-rigward ta’ pereżempju, it-toqol, l-identifikazzjoni, in-natura u l-kompożizzjoni tal-prodotti, il-lottijiet maħżuna jikkonformaw mad-dettalji fl-applikazzjoni għall-konkluzjoni tal-kuntratt.
   3.   Meta l-Istat Membur jista’ joffri raġuni valida, il-limitu ta’ 30 jum stabblit fil-paragrafu 2 jista’ jkun estiż bi 15-il jum.
   4.   Fil-każi li l-kontrolli juru li l-prodotti maħżuna ma jaqblux mal-ħtiġijiet ta’ kwalità msemmija fl-Anness I, il-garanzija msemmija fl-Artikolu 9(2)(h) u fl-Artikolu 16(2)(i), jekk imressqa, għandha tkun issekwestrata.
   5.   L-awtorità responsabbli għall-kontrolli għandha:
   
               (a)
            
            
               tissiġilla l-prodotti b’kuntratt, lott ta’ ħażna jew kwantità iżgħar fiż-żmien tal-verifika prevista mill-paragrafu 2, jew
            
         
               (b)
            
            
               tagħmel kontroll mhux imħabbar biex tiżgura li l-kwantità miftiehma qiegħda fil-post tal-ħażna.
            
         Il-kontroll imsemmi fil-punt (b) ta’ l-ewwel subparagrafu għandu jaqbel ma’ ta’ l-inqas 10 % tal-kwantità totali fil-kuntratt u għandu jkun rappresentattiv. Kontrolli bħal dawn għandhom jinkludu eżami tar-reġistri tal-ħażna kif imsemmija fl-Artikolu 22(3) u dokumenti li jappoġġjawhom bħal ma huma biljetti tat-toqol u vawċers tal-kunsinja u, verifika tat-toqol, tip ta’ prodotti u l-identifkazzjoni tagħhom ta’ mill-inqas 5 % tal-kwantità suġġetta għall-kontroll mhux imħabbar.
   6.   Fl-aħħar tal-perjodu ta’ ħażna miftiehem, l-awtorità responsabbli għal kontroll għandha, skond il-kuntratt, permezz ta’ kampjuni, tiċċekkja t-toqol u l-identifikazzjoni tal-prodotti fil-ħażna. Għall-iskopijiet ta’ dan il-kontroll, il-parti kontraenti għandha tinforma lill-korp kompetenti, b’indikazzjoni tal-lottijiet/gruppi/btieti/fosos maħżuna involuti, ta’ l-inqas ħamest ijiem qabel:
   
               (a)
            
            
               l-egħluq tal-perjodu massimu ta’ ħażna miftiehem; jew
            
         
               (b)
            
            
               il-bidu ta’ l-operazzjonijiet tat-tneħħija meta l-prodotti jkunu mneħħija qabel jiskadi l-perjodu massimu ta’ ħażna miftiehem.
            
         L-Istati Membri jista’ jaċċetta limitu ta’ żmien iqsar minn ħamest ijiem tax-xogħol.
   7.   Meta tapplika l-għażla tal-paragrafu 5(a), għandha tkun ikkontrollata l-preżenza u l-integrità tas-siġilli applikati fl-aħħar tal-perjodu ta’ ħażna miftiehem. L-ispejjeż tas-siġġillar u tat-tqandil għandhom jinġarru mill-parti kontraenti.
   8.   Kull kampjun meħud għall-kontroll ta’ kwalità u l-kompożizzjoni tal-prodotti għandu jittieħed minn uffiċjali tal-awtorità responsabbli għall-kontrolli jew fil-preżenza tagħhom.
   Kontroll fiżiku jew kontroll tat-toqol għandu jsir fil-preżenza ta’ dawn l-uffiċjali fil-proċedura ta’ l-użin.
   Għall-iskopijiet tar-rekord tat-tranżazzjonijiet, kull reġistru u dokument tal-ħażna u finanzjarju kkontrollat min dawn l-uffiċjali għandu jkun ittimbrat u innizjalat waqt iż-żjara ta’ kontroll. Meta jkunu kontrollata r-rekords tal-kompjuter, kopja għandha tkun stampata u miżmuma fil-fajl ta’ ispezzjoni.
   Artikolu 37
   Ir-Rappurtar
   1.   L-awtorità responsabbli għal kontroll għandha tagħmel rapport ta’ kontroll dwar kull kontroll fuq il-post. Ir-rapport għandu jiddeskrivi l-prodotti differenti kkontrollati preċiżament.
   Ir-rapport għandu jistabbilixxi:
   
               (a)
            
            
               id-data u l-ħin tal-bidu tal-kontroll;
            
         
               (b)
            
            
               id-dettalji tan-notifika minn qabel mogħtija;
            
         
               (c)
            
            
               kemm dam il-kontroll;
            
         
               (d)
            
            
               il-persuni responsabbli preżenti;
            
         
               (e)
            
            
               in-natura u l-qies tal-kontrolli magħmula, partikolarment bid-dettalji tad-dokumenti u l-prodotti eżaminati;
            
         
               (f)
            
            
               ir-riżultati prinċipali u l-konklużjonijiet;
            
         
               (g)
            
            
               jekk hemmx bżonn segwitu.
            
         Ir-rapport għandu jiġi ffirmat mill-uffiċjal responsabbli u kkontroffirmat mill-parti kontrattanti jew, meta japplika, mill-operatur tal-maħżen u għandu jiġi inkluż fid-dokument tal-ħlas.
   2.   Fil-każ ta’ irregolaritajiet sinifikanti li jaffetwaw mill-inqas 5 % tal-kwantitajiet tal-prodotti koperti b’kuntratt waħdieni suġġetti għall-kontrolli, il-verifika għandha tiġi estiża għal kampjun akbar li jrid jiġi stabbilit mill-awtorità responsabbli mill-kontrolli.
   3.   L-awtorità responsabbli għall-kontroll għandha tirreġistra kull każ ta’ nuqqas ta’ konformità fuq il-bażi tal-kriterji tal-gravità, qies, tul u ripetizjoni li tista’ tirriżulta f’eskluzjoni skond l-Artiklu 38(1), u/jew fil-ħlas lura ta’ għajnuna li tħallset mingħajr ma kien mistħoqq, inkluż l-interessi fejn applikabbli, skond il-paragrafu 4 ta’ dan l-Artikolu.
   Artikolu 38
   Penali
   1.   Meta l-awtorità kompetenti ta’ Stat Membru ssib li dokument ippreżentat minn offerent jew applikant għall-attribuzzjoni tad-drittijiet li joriġinaw minn dan ir-Regolament ikollu informazzjoni skorretta u meta din l-informazzjoni skorretta tkun deċiżiva għall-attribuzzjoni ta’ dawk id-drittijiet, l-awtoritàt kompetenti għandha teskludu lill-offerent jew applikant mill-proċedura ta’ għajnuna għall-ħażna privata għall-istess prodott li fuqu ingħatat informazzjoni skorretta għal perjodu ta’ sena minn meta ssir deċiżjoni amministrativa finali li tistabbilixxi l-irregolarità.
   2.   L-esklużjoni prevista miIl-paragrafu 1 ma għandiex tapplika jekk l-offerent jew l-applikant jagħti prova, għas-sodisfazzjon ta’ l-awtoritajiet kompetenti, li s-sitwazzjoni msemmija f’dakil-paragrafu tkun minħabba force majeure jew żball ċar.
   3.   Ħlas li ma kienx mistħoqq għandu jkun irkuprat, bl-interessi mingħand l-opertauri kkonċernati. Ir-regoli stabbiliti fl-Artikolu 73 tar-Regolament tal-Kummissjoni (KE) Nru 796/2004 (18) għandhom japplikaw mutatis mutandis.
   4.   Implimentazzjoni ta’ penaltajiet amministrattivi u rkupru ta’ ammonti imħallsa meta mhux mistħoqq, kif provdut f’dan l-Artikolu, huma mingħajr preġudizzju għall-kommunikazzjoni ta’ irregolaritajiet lill-Kummissjoni skond ir-Regolament tal-Kummisjoni (KE) Nru 1848/2006 (19).
   KAPITOLU VIII
   Dispożizzjonijiet li jemendaw, li jirrevokaw u finali
   Artikolu 39
   Emenda għar-Regolament (KE) Nru 562/2005
   Il-Paragrafu 2 ta’ l-Artikolu 1 u l-Artikolu 3 tar-Regolament (KE) Nru 562/2005 huma mħassra.
   Artikolu 40
   Emenda għar-Regolament (KE) Nru 952/2006
   Il-Kapitlu VIa tar-Regolament (KE) Nru 952/2006 jitħassar.
   Madanakollu, jibqa’ japplika għall-kuntratti konklużi fl-2008 skond il-Kapitlu mħassar.
   Artikolu 41
   Emenda għar-Regolament (KE) Nru 105/2008
   Il-Kapitlu III tar-Regolament (KE) Nru 105/2008 huwa mħassar.
   Madanakollu, jibqa’ japplika għall-kuntratti konklużi fl-2008 skond il-Kapitlu mħassar.
   Artikolu 42
   Revoki
   Ir-Regolament (KEE) Nru 3444/90, (KE) Nru 907/2000, (KE) Nru 2153/2005, (KE) Nru 6/2008 u (KE) Nru 85/2008 huma revokati. Madanakollu, għandhom jibqgħu japplikaw għall-kuntratti konklużi skond ir-Regolamenti revokati qabel id-dħul fis-seħħ ta’ dan ir-Regolaament.
   Ir-Regolament (KE) Nru 2659/94 hu mħassar. Madanakollu, jibqa’ japplika għall-kuntratti konklużi skond dak ir-Regolament revokat qabel l-1 ta’ Marzu 2009.
   Ir-Regolament (KE) Nru 414/2008 hu mħassar. Madanakollu, jibqa’ japplika għall-kuntratti konklużi skond dak ir-Regolament revokat waqt is-sena tas-suq 2008/2009.
   Artikolu 43
   Dħul fis-seħħ
   Dan ir-Regolament għandu jidħol fis-seħħ fis-seba’ jum mill-pubblikazzjoni tiegħu f’ Il-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta’ Awwissu 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1. Ir-Regolament kif emendat bir-Regolament tal-Kummissjoni (KE) Nru 510/2008 (ĠU L 149, 7.6.2008, p. 61).
   
      (2)  ĠU L 205, 3.8.1985, p. 5. Ir-Regolament kif emendat bir-Regolament (KE) Nru 1913/2006 (ĠU L 365, 21.12.2006, p. 52).
   
      (3)  ĠU L 95, 14.4.2005, p. 11.
   
      (4)  ĠU L 178, 1.7.2006, p. 39. Ir-Regolament kif emendat bir-Regolament (KE) Nru 707/2008 (ĠU L 197, 25.7.2008, p. 4).
   
      (5)  ĠU L 32, 6.2.2008, p. 3.
   
      (6)  ĠU L 333, 30.11.1990, p. 22. Ir-Regolament kif emendat bir-Regolament (KE) 1913/2006 (ĠU L 365, 21.12.2006, p. 52).
   
      (7)  ĠU L 284, 1.11.1994, p. 26. Ir-Regolament kif emendat bir-Regolament (KE) Nru 588/2007 (ĠU L 139, 31.5.2007, p. 16).
   
      (8)  ĠU L 105, 3.5.2000, p. 6. Ir-Regolament kif emendat bir-Regolament (KE) Nru 1913/2006 (ĠU L 365, 21.12.2006, p. 52).
   
      (9)  ĠU L 342, 24.12.2005, p. 39.
   
      (10)  ĠU L 3, 5.1.2008, p. 13.
   
      (11)  ĠU L 27, 31.1.2008, p. 3.
   
      (12)  ĠU L 125, 9.5.2008, p. 17. Regolament kif emendat bir-Regolament (KE) Nru 750/2008 (ĠU L 202, 31.7.2008, p. 44).
   
      (13)  ĠU L 209, 11.8.2005, p. 1.
   
      (14)  ĠU L 13, 19.1.2000, p. 12.
   
      (15)  ĠU L 251, 27.7.2004, p. 9.
   
      (16)  ĠU L 102, 17.4.1999, p. 11.
   
      (17)  ĠU L 253, 11.10.1993, p. 1.
   
      (18)  ĠU L 141, 30.4.2004, p. 18.
   
      (19)  ĠU L 355, 15.12.2006, p. 56.
   
      ANNESS I
      ĦTIĠIET TAL-KWALITÀ
      Għajnuna għandha tkun mogħtija biss għall-ħażna ta’ prodotti ta’ kwalità kummerċjabbli tajba u ġusta, ta’ oriġini Komunitarja u li għalihom kienu stabbiliti l-ħtiġijiet tal-kwalità.
      Il-livelli ta’ radjuattività fil-prodotti eliġibbli għall-għajnuna għall-ħażna privata m’għandhomx jaqbżu l-livell massimu permess, meta applikabbli, skond ir-regoli Komunitarji. Il-livell ta’ kontaminazzjoni radjuattiva tal-prodotti għandu jiġi mmonitorjat biss jekk is-sitwazzjoni tkun hekk teħtieġ, u matul il-perjodu rekwiżit. Meta jkun hemm bżonn, it-tul u l-għan ta’ kontrolli jkunu determinati skond il-proċedura msemmija fl-Artikolu 195(2) tar-Regolament (KE) Nru 1234/2007.
      I.   Laħam
      Għajnuna għall-ħażna privata għandha tingħata biss għal-laħam li jissodisfa il-kriterji li ġejjin:
      
                  (a)
               
               
                  ċanga kklassifkata skond l-iskala Komunitarja tal-karkassi stabbilita fir-Regolament tal-Kunsill (KE) Nru 1183/2006 (1), u identifikata skond l-Artioklu 4(3)(c) tar-Regolament tal-Kummissjoni (KE) Nru 1669/2006 (2);
               
            
                  (b)
               
               
                  il-karkassi tal-ħrief ta’ inqas minn tnax-il xahar u biċċiet tagħhom li jiġu minn annimali identifkati skond ir-Regolament tal-Kunsill 21/2004 (3);
               
            
                  (ċ)
               
               
                  għandu jkun minn annimali mrobbija fil-Komunità mill-inqas fl-aħħar tliet xhur fil-każ ta’ ċanga, xahrejn fil-każ ta’ laħam tal-majjal u laħam tan-nagħaġ u tal-mogħoż u maqtula mhux iktar minn għaxart ijiem qabel id-data li fiha l-prodotti jkunu mqiegħda fil-ħażna;
               
            
                  (d)
               
               
                  għandu jkun idderivat minn bhejjem imrobbija skond il-ħtiġiet veterinarji prevalenti;
               
            
                  (e)
               
               
                  għandu jkun kiseb il-marka tas-saħħa kif msemmi fis-Sezzjoni I ta’ l-Anness II tar-Regolament (KE) 853/2004 tal-Parlament Ewropew u tal-Kunsill (4);
               
            
                  (f)
               
               
                  ma għandu jkollu l-ebda karatteristika li tagħmlu mhux tajjeb għall-ħażna jew għall-użu sussegwenti;
               
            
                  (g)
               
               
                  ma għandux jiġi minn bhejjem maqtula b’riżultat ta’ miżuri ta’ emerġenza;
               
            
                  (h)
               
               
                  għandu jitqiegħed fil-ħażna fl-istat frisk u maħżun fl-istat iffriżat.
               
            II.   Ġobon
      1.   Ġobon grana padano, parmigiano-reggiano u provolone
      Għajnuna għall-ħażna privata għandha tingħata biss għall-ġobon:
      
                  (a)
               
               
                  ta’ l-età minima prevista fl-Artikolu 28 (b) tar-Regolament (KE) Nru 1234/2007 fid-data meta bdiet il-ħażna skond il-kuntratt u li ma kienx soġġett għal kuntratt ta’ ħażna qabel;
               
            
                  (b)
               
               
                  li kull lott tiegħu jiżen ta’ l-anqas żewġ tunnellati;
               
            
                  (ċ)
               
               
                  ittimbrat b’mod li ma jitħassarx bi:
                  
                              (i)
                           
                           
                              il-marka maħruġa mill-aġenzija maħtura mill-Istat Membru,
                           
                        
                              (ii)
                           
                           
                              in-numru li jidentifka l-fabbrika li immanifatturathom,
                           
                        
                              (iii)
                           
                           
                              ix-xahar tal-manifattura, li jista’ jkun f’kodiċi,
                           
                        
                              (iv)
                           
                           
                              marka speċjali tal-ħażna mqiegħda fuq l-ġobon meta jittieħed għall-ħażna sabiex tiddistingwihom minn dawk li mhumiex koperti b’kuntratt tal-ħażna;
                           
                        
            2.   Ġobon li jżomm fit-tul, pecorino romano, kefalotyri u kasseri
      Għajnuna għall-ħażna privata għandha tingħata biss ghal:
      
                  (a)
               
               
                  ġobon intier;
               
            
                  (b)
               
               
                  ġobon immanifatturat fil-Komunità u li:
                  
                              (i)
                           
                           
                              huwa immarkat b’linka li ma titħassarx b’indikazzjoni ta’ l-impriża fejn ġie mmanifatturat u l-jum u x-xahar tal-produzzjoni; dawn ikunu indikati taħt forma ta’ kodiċi;
                           
                        
                              (ii)
                           
                           
                              għadda minn testijiet ta’ kwalià li stabbilixxew il-klassifikazzjoni tiegħu wara li mmatura.
                           
                        
            III.   Butir
      Għajnuna għall-ħażna privata għandha tkun mogħtija għall-butir li jkun ġie prodott f’impriża approvata skond l-Artikolu 4(1)(a), (b) u (ċ) tar-Regolament (KE) Nru 105/2008, matul it-28 jum li jiġu qabel il-jum tal-applikazzjoni jew il-jum tal-preżentazzjoni ta’ l-offerta.
      Il-pakkett tal-butir għandu juri ta’ l-inqas id-dettalji li ġejjin, li jistgħu ikunu f’kodiċi meta xieraq:
      
                  (a)
               
               
                  in-numru li jidentifika l-fabbrika u l-Istat Membru ta’ produzzjoni;
               
            
                  (b)
               
               
                  id-data ta’ produzzjoni;
               
            
                  (ċ)
               
               
                  id-data tad-dħul fil-ħażna;
               
            
                  (d)
               
               
                  in-numru ta’ grupp ta’ produzzjoni;
               
            
                  (e)
               
               
                  il-kelma “bil-melħ” fil-każ tal-butir imsemmi fl-Artikolu 28(a) (ii) tar-Regolament (KE) Nru 1234/2007;
               
            
                  (f)
               
               
                  il-piż nett.
               
            L-Istati Membri jistgħu iwarrbu l-obbligu li jindikaw id-data tad-dħul fil-ħażna fuq il-pakkett sakemm il-meniġer tal-maħżen jiddeċiedi li jżomm reġistru li fih jkunu miktuba d-dettalji msemmija fl-ewwel subparagrafu fid-data tad-dħul fil-ħażna.
      IV.   Zokkor
      Iz-zokkor li għalih tkun ippreżentata offerta jew applikazzjoni għandu jkun:
      
                  (a)
               
               
                  zokkor abjad f’forma kristallina fi kwantità kbira u/jew f’boroż kbar (800 kg jew iktar) u/jew f’boroz ta’ 50kg;
               
            
                  (b)
               
               
                  prodott fil-kwota matul is-sena tas-suq li fih saret l-offerta jew l-applikazzjoni bl-esklużjoni taz-zokkor abjad irtirat, mħolli ‘il quddiem jew offrut għal intervent pubbliku;
               
            
                  (ċ)
               
               
                  ta’ kwalità kummerċjabbli tajba u ġusta, ġieri, b’kontenut ta’ umdità mhux iktar minn 0,06 %.
               
            
         (1)  ĠU L 214, 4.8.2006, p. 1.
      
         (2)  ĠU L 312, 11.11.2006, p. 6.
      
         (3)  ĠU L 5, 9.1.2004, p. 8.
      
         (4)  ĠU L 139, 30.4.2004, p. 55. Verżjoni kkoreġuta fil-ĠU L 226, 25.6.2004, p. 22.
   
   
      ANNESS II
      BUTIR MAĦŻUN FI STAT MEMBRU DIFFERENTI MINN DAK FEJN KIEN PRODOTT
      Meta l-butir huwa maħżun fi Stat Membru differenti minn dak fejn kien prodott il-konklużjoni tal-kuntratt tal-ħażna għandu jkun suġġett għal preżentazzjoni ta’ ċertifkat.
      Iċ-ċertifikat għandu jkollu numru li jidentifika l-fabbrika u l-Istat Membru fejn kien prodott, id-data tal-produzzjoni u n-numru tal-grupp tal-produzzjoni u jikkonferma li l-butir kien prodott f’impriża approvata li hija soġġetta għal kontrolli li jiċċekkjaw li l-butir huwa prodott mill-krema jew mill-ħalib fit-tifsira tal-Artikolu 6(2)(b) u (d) tar-Regolament (KE) Nru 1234/2007.
      Iċ-ċertifikat għandu jkun fornit mill-korp kompetenti ta’ l-Istat Membru fejn kien prodott sa 50 jum mid-data li fiha l-butir daħal fil-ħażna.
      Fil-każ fejn il-butir huwa maħżun fi Stat Membru differenti mill-Istat Membru fejn kien prodott, il-kuntratti għandhom ikunu konklużi sa 60 jum mid-data tar-reġistrazzjoni ta’ l-applikazzjoni, fejn xieraq, soġġett għal konferma sussegwenti ta’ l-eliġibbiltà tal-butir kif imsemmi fl-Artikolu 36(2) it-tieni subparagrafu. Fil-każ li ma jkunx hemm konferma ta’ eliġibbiltà, il-kuntratt ikkonċernat għandu jkun null u bla effett.
      Fejn l-Istat Membru ta’ produzzjoni jkun wettaq il-verifiki dwar in-natura u l-kompożizzjoni tal-butir, iċ-ċertifikat għandu jkun fih ukoll ir-riżultati ta’ dawk il-verifiki u konferma li l-prodott ikkonċernat huwa butir skond it-tifsira ta’ l-ewwel subparagrafu ta’ l-Artikolu 28(a) (i) u (ii) tar-Regolament (KE) Nru 1234/2007. F’dak il-każ, l-ippakkeġġjar għandu jkun issiġillat permezz ta’ tikketta nnumerata maħruġa mill-korp kompetenti ta’ l-Istat Membru ta’ produzzjoni. Iċ-ċertifkat għandu jkollu in-numru tat-tikketta.
   
   
      ANNESS III
      RAPPURTAĠĠ TAD-DATA
      
      A.   Żejt taż-żebbuġa
      
                  (a)
               
               
                  Mhux iktar tard minn kull nhar ta’ Erbgħa, l-Istati Membri għandhom jibagħtu lill-Kummissjoni il-prezzijiet medji reġistrati fis-swieq rappreżentattivi tagħhom ewlenin il-ġimgħa ta’ qabel għall-kategoriji differenti ta’ żejt mniżżla fl-Anness XVI tar-Regolament (KE) Nru 1234/2007.
               
            
                  (b)
               
               
                  Qabel il-31 ta’ Awwissu, l-Istati Membri għandhom jibagħtu lill-Kummissjoni previżjoni tal-produzzjoni totali taż-żejt taż-żebbuġa u żebbuġ għas-sena tas-suq attwali u stima finali tal-produzzjoni totali taż-żejt taż-żebbuġa u żebbuġ għas-sena tas-suq ta’ qabel.
               
            
                  (c)
               
               
                  Minn Settembru sa Mejju ta’ kull sena tas-suq, l-Istati Membri għandhom jibagħtu lill-Kummissjoni, mhux iktar tard mill-15 ta’ kull xahar, stima xahar b’xahar taż-żejt taż-żebbuġa u żebbuġ prodotti minn meta bdiet is-sena tas-suq ikkonċernata, kif ukoll aġġornament tal-previzjoni msemmija fil-punt (b).
               
            
                  (d)
               
               
                  L-Istati Membri għandhom jistabbilixxu sistema ta’ kollezzjoni ta’ data li huma jiddeċiedu li hija l-iktar xierqa biex jiġbru u jippreparaw in-notifiki msemmija fil-punti (b) u (c) u għandhom jispeċifikaw, fejn xieraq, l-obbligi ta’ komunikazzjoni tad-data ta’ l-operaturi fis-settur taż-żebbuġ.
               
            
                  (e)
               
               
                  Id-data msemmija fil-punti (a), (b) and (c) għandhom ikunu mibgħuta fuq il-formoli li tipprovdi l-Kummissjoni.
               
            
                  (f)
               
               
                  Il-Kummissjoni tista’ tuża sorsi ta’ informazzjoni oħra.
               
            B.   Ċanga
      Kalkolu tal-prezz tas-suq Komunitarju medju għall-karkassi tal-bhejjem ta’ l-ifrat, espressi bħala grad R3
      
                  (a)
               
               
                  Il-prezz medju tas-suq nazzjonali tal-kategorija A, espress bħala tal-grad R3, ikkalkolat skond it-tielet inċiż ta’ l-Artikolu 3(a) tar-Regolament (KE) Nru 1669/2006.
               
            
                  (b)
               
               
                  Il-prezz medju tas-suq nazzjonali tal-kategorija Ċ, espress bħala tal-grad R3, ikkalkolat skond it-tielet inċiż ta’ l-Artikolu 3(a) tar-Regolament (KE) Nru 1669/2006.
               
            
                  (c)
               
               
                  Il-prezz medju tas-suq nazzjonali tal-kategorija A/Ċ = il-piż medju ppeżat ta’ l-(a) u l-(b) bil-piż irid jiġi bbażat fuq il-proporzjon tal-qatliet f’kull kategorija għat-total tal-qtil kollu nazzjonali tal-kategorija A/Ċ.
               
            
                  (d)
               
               
                  Il-prezz medju tas-suq Komunitarju tal-kategorija A/Ċ = il-piż medju taċ-(ċ) bil-peżament ibbażat fuq il-proporzjon tal-qtil totali tal-kategorija A/Ċ f’kull Stat Membru mal-qtil totali tal-kategorija A/Ċ fil-Komunità.
               
            
   
      ANNESS IV
      KUNDIZZJONIJIET APPLIKABBLI GĦALL-OPERATURI FIS-SETTUR TAŻ-ŻEJT TAŻ-ŻEBBUĠA
      L-operaturi taż-żejt taż-żebbuġa jaqgħu f’waħda minn dawn il-kategoriji li ġejjin:
      
                  (a)
               
               
                  Organizzazzjoni ta’ produtturi li fiha ta’ l-inqas 700 produtturi taż-żebbuġ jekk din taġixxi bħala organizzazzjoni għall-produzzjoni u l-kummerċjalizzazzjoni taż-żebbuġ u ż-żejt taż-żebbuġa;
               
            
                  (b)
               
               
                  Organizzazzjoni ta’ produtturi li tirrapreżenta ta’ l-inqas 25 % tal-produtturi taż-żebbuġ jew tal-produzzjoni taż-żejt taż-żebbuġa fir-reġjun li qiegħda fih;
               
            
                  (c)
               
               
                  Assoċjazzjoni ta’ organizzazzjonijiet ta’ produtturi minn żoni ekonomiċi differenti u magħmula minn ta’ l-anqas għaxar organizzazzjonijiet ta’ produtturi kif imsemmi f’(a) u (b) hawn fuq jew numru ta’ organizzazzjonijiet li jirrapprezentaw ta’ l-anqas 5 % tal-produzzjoni taż-żejt taż-żebbuġa fl-Istat Membru kkonċernat;
               
            
                  (d)
               
               
                  Mitħna b’faċilitajiet li jistgħu jagħsru ta’ l-anqas żewġ tunnellati f’jum ta’ xogħol ta’ tmien sigħat u li pproduċiet total ta’ mill-inqas 500 tunnellata ta’ żejt taż-żebbuġa verġni fis-sentejn tas-suq preċedenti;
               
            
                  (e)
               
               
                  Ditta ta’ l-ippakkjar b’kapaċità, fit-territorju ta’ Stat Membru wieħed, ugwali ta’ l-anqas għal 6 tunnellati ta’ żejt ippakkjat għal kull ġurnata ta’ xogħol ta’ tmien sigħat, u li ppakkjat matul is-sentejn tas-suq preċedenti total ta’ l-anqas ta’ 500 tunnellata ta’ żejt taż-żebbuġa.
               
            Jekk waħda jew iktar mill-organizzazzjonijiet li jipproduċu jew jikkummerċjalizzaw iż-żebbuġ u ż-żejt taż-żebbuġa hija/huma membru jew membri ta’ l-organizzazzjoni msemmija fil-punt (a) ta’ l-ewwel subparagrafu, il-produtturi taż-żebbuġ involuti fi grupp bħal dan għandhom ikunu kkunsidrati individwalment meta jkun ikkalkulat in-numru minimu ta’ 700 produttur.
      L-operaturi taż-żejt taż-żebbuġa mhumiex eliġibbli jekk huma:
      
                  (a)
               
               
                  suġġetti għall-proċeduri ta’ ksur tar-Regolament (KE) Nru 865/2004 u Nru 1234/2007;
               
            
                  (b)
               
               
                  kienu ppenalizzati minħabba ksur fl-iskema għall-għajnuna għall-produzzjoni stabbilita fir-Regolament tal-Kunsill Nru 136/66/KEE (1) fis-snin tas-suq 2002/03, 2003/04 u 2004/05;
               
            
                  (c)
               
               
                  kienu ppenalizzati minħabba ksur fl-iskema li tiffinanzja attivitajiet ta’ l-organizzazzjonijiet ta’ operaturi taż-żejt stabbilita fir-Regolament tal-Kunsill (KE) Nru 1638/98/ (2) fis-snin tas-suq 2002/03, 2003/04 u 2004/05.
               
            
         (1)  ĠU 172, 30.9.1966, p. 3025/66.
      
         (2)  ĠU L 210, 28.7.1998, p. 32.